TotalCar.rs » Kako smanjiti gužve u Beogradu?\nKako smanjiti gužve u Beogradu?\ngužva, saobraćaj, Srbija, TOP\n2 komentara 6574 pregleda\nMetro, žičara, monorejl i trajekti predstavljaju ideje za rešavanje problema saobraćajnih gužvi u Beogradu, ali nijedan od tih projekata nije zaživeo.\nVlada Matić iz Mladih istraživača Srbije kaže da bi se saobraćajne gužve u prestonici umanjile ukoliko bi se ponudile alternative koje isključuju privatne automobile.\nIstraživači su realizovali, sa Eko centrom i Društvom mladih arhitekata, projekat “Pravo na Beograd” čiji je cilj stvaranje preduslova za rešavanje problema uticaja saobraćaja na kvalitet životne sredine.\n“Ako bi se Beograđani prevozili autobusima gradskog saobraćaja, metroom, žičarom, monorejlom, trajektima, ne bi koristiti svoje automobile”, rekao je Matić.\nPrema njegovim rečima, ideja o izgradnji metroa, koji predstavlja jedno od najboljih rešenja za problem saobraćajnih gužvi u Beogradu, datira još od 1972. godine. Podeljena su mišljenja o tome da li je Beogradu potreban teški ili laki metro, a osnovna razlika je u novcu koji je potreban za njihovu izgradnju, pa je tako za izradu prve faze teškog metroa potrebno više od milijardu evra, a za laki duplo manje.\nProblem vezan za laki šinski metro je taj, što on ne bi bio nezavistan od ostalih učesnika u saobraćaju, pa bi morao da se kombinuje sa postojećom infrastrukturom, što bi ga znatno usporavalo, pa tako ne bi bio efikasan kao teški metro, rekao je Matić.\n“Bez obzira na to što metro predstavlja najbolje rešenje, njegova izgradnja puno košta, pa se počelo razmišljati o projektima koji su jeftiniji, a isto tako mogu da reše problem saobraćajnih gužvi”, dodao je on.\nPočelo se razmišljati o monorejlu – vagonima koji putuju iznad zemlje, poput onih u gradovima Severne Amerike.\n“Postojao je predlog da se monorejl izgradi na deonici koja bi spajala Novi Beograd sa vrhom Bulevara kralja Aleksandra, a izgradnja mreže u toj dužini od oko 40 kilometara, bi koštala oko 65 miliona dolara”, ispričao je Matić. Projekat nije zaživeo jer bi zahtevao izgradnju mosta kojim bi taj monorejl prolazio, dodao je on.\nMatić je naveo da je kao varijanta za bolju komunikaciju stanovnika Banovog Brda i Novog Beograda, bila predložena i žičara. Privatna firma koja je bila spremna da izgradi žičaru za godinu dana je prikupila i veliki broj potpisa građana, ali je projekat propao jer nije postignut dogovor o tome kako bi se raspodelile pare od karata za vožnju.\nU svojoj prvoj fazi, žičara bi spajala novobeogradske blokove sa Adom Ciganlijom, a u naredne dve godine mreža bi se proširila od Bežanijske kose do Košutnjaka. “Žičara predstavlja zanimljiv vid prevoza, a i jeftinu investiciju, pa tako ideja o njenoj izgradnji ne bi trebalo da nestane, jer bi žičara svakako bila i turistička atrakcija”, istakao je Matić.\nKao vid saobraćaja koji isključuje upotrebu privatnih automobila, Matić je istakao i prevoz rekama. “Više od 200 kilometara dužine rečnih obala predstavlja veliko bogatstvo koje Beograd ne koristi”, rekao je Matić.\nPrema njegovim rečima projekat “Metro na vodi”, koji je pokrenula Gradska skupština, funkcionisao je nekoliko meseci tokom letnjeg perioda, ali zbog slabog marketinga i neadekvatnih plovila ideja nije zaživela.\nPrva faza projekta je podrazumevala prevoz ljudi sa Novog Beograda do pristaništa kod Brankovog mosta, pa su se ljudi od blokova do mosta prevozili za desetak minuta, naveo je Matić. U popodnevnim satima, kada su se ljudi vraćali nazad, i kada je vozilo trebalo da ide uzvodno, vreme putovanja je bilo i tri do četiri puta duže.\n“Metro na vodi je mogao da zaživi, postojao je razređen plan pristaništa, kao i preuzimanja putnika sa obale reke i njihov prevoz do prvih stanica GSP-a, ali problemi sa plovnim objektima su doprineli da interesovanje opadne pa je na kraju i ceo projekat zatvoren kao nerentabilan”, dodao je on.\nKao još jedan pokušaj rešavanja saobraćajnih gužvi putem rečnog saobraćaja, Matić je naveo upotrebu trajekata, koji bi prevozili putnička i teretna vozila od Zemuna do Borče.\nOni koji žele da od Zemuna stignu do Borče, moraju ići preko Novog Beograda, Brankovog mosta, centralnim gradskim ulicama do Pančevačkog mosta, pa je tako Skupština grada osmislila projekat kojim bi se veliki broj vozila izbacio iz saobraćaja u centru grada.\nTender koji je raspisan podrazumevao je ispunjenje određenih dimenzija trajekta, snage motora kao i bezbednosnih normi, ali nijedno preduzeće koje je htelo da konkuriše na tenderu nije moglo da u Srbiji ili okolini obezbedi takav plovni objekat.\n“Kada se svi ti pokušaji ponovo analiziraju, postavlja se pitanje da li je sve to bilo ili je još uvek neizvodljivo, ili prestavnici vlasti, organizacije civilnog društva i građani nisu bili dovoljno uporni”, istakao je Matić.\n“Menjam ostrvo za Ferrari”\nDeca veoma ugrožena\nDefinitvno je stvar da sta god da se gradi u nasem gradu, ako neko sa vlasti nema korist od toga (citaj: pare u dzep), nema ni projekta.\nMeni primer sa zicarom definitivno smrdi na tako nesto, jer ne vidim razloga da se vlast iscima oko toga, pogotovo sto je bio i investitor spreman da ulozi u projekat. To je bukvalno, dajem ti na gotovo…\nKao sto svi znamo, saobracajna guzva u Beogradu je nesnosna. Doduse, to zavisi od vremena u kojem pokusavate da stignete na svoje odrediste.\nKompenzacija nedostatka “prohodnosti” beogradskih ulica, kao i manjak sredstava u budzetima, dovelo nas je da uvodimo rigorozne kazne za saobracajne prekrsaje (mislim na sve ucesnike u saobracaju).\nIdeja g. Matica je izvodljiva ukoliko bi rebalansom, uspeli da izdvojimo sredstva za izgradnju……


ZAKONI O IZMENI I DOPUNI ZAKONA O IZBORU NARODNIH POSLANIKA I O IZMENI ZAKONA O LOKALNIM IZBORIMA: Osim javnih beležnika, potpise birača će overavati i opštinske i gradske uprave\nPoslanici Narodne skupštine Republike Srbije usvojili su Zakon o izmeni i dopuni Zakona o izboru narodnih poslanika ("Sl. glasnik RS", br. 68/2020) i Zakon o izmeni Zakona o lokalnim izborima ("Sl. glasnik RS", br. 68/2020).\nIzmene i dopune Zakona o izboru narodnih poslanika i izmene Zakona o lokalnim izborima odnose se na očuvanje zdravlja od zarazne bolesti koronavirus u izbornom procesu, s obzirom da i dalje postoje preporuke o poštovanju određenih pravila ponašanja, koje se pre svega odnose na fizičko distanciranje.\nDrugi razlog predloga izmena i dopuna Zakona o izboru narodnih poslanika je "politički dogovor" koji je postignut na sastanku predsednika Srbije i predstavnik svih lista koje su zainteresovane da učestvuju na izborima 21. juna 2020. godine.\n"Vlada Republike Srbije je imajući u vidu javno zdravlje i efekte pandemije, kao i politički dogovor, odlučila da proširi krug ovlašćenih overitelja potpisa svih političkih grupacija i lista koje žele na izbore, što je i učinjeno izmenama zakona", izjavio je ministar državne uprave i lokalne samouprave Branko Ružić.\n"Što se tiče lokalnih izbora vratili smo nadležnosti opštinskim i gradskim upravama, a što se tiče Zakona o izboru narodnih poslanika, uključili opštinske i gradske uprave pored javnih beležnika, uz izuzetak, iz ranijeg zakonskog rešenja, da u jedinicama lokalne samouprave gde nema javnih beležnika, overu mogu da rade i osnovni sudovi, sudske jedinice ili kancelarije osnovnog suda", izjavio je on.\nIzvor: Vebsajt RTV, 10.05.2020.


TV Most - Stefanović: Sednica Skupštine o izboru nove Vlade naredne nedelje\nStefanović: Sednica Skupštine o izboru nove Vlade naredne nedelje\nMinistar unutrašnjih poslova Nebojša Stefanović izjavio je danas da se sednica Skupštine Srbije na kojoj bi nova premijerka Ana Brnabić trebalo da iznese svoj ekspoze, očekuje naredne nedelje.\n"Predsednica Skupštine će zakazati sednicu, ja očekujem, naredne nedelje, ne znam tačno koji dan", rekao je Stefanović za televiziju Pink.\nUpitan da li očekuje da će ostati ministar Stefanović je rekao: "Ako me predlože, niti sam rodjen u fotelji, niti ću u njoj umreti".\nOn je dodao da apsolutno podržava odluku predsednika Srbije Aleksandra Vučića o tome da za mandat za sastav nove Vlade Srbije poveri dosadašnjoj ministarki državne uprave i lokne samouprave Ani Brnabić.\n"Verujem da je ova odluka dobra za Srbiju, da je dobro odmerio i razmislio... Podržimo tu odluku, ja sam uveren da će Ana Brnabić, a ja sam je upoznao, nije joj teško ništa, nije joj problem da dodje da radi i nedeljom. Zna koliko je važno da se završi ceo ekonomski proces i koliko su važni pregovori sa Medjunarodnim monetarnim fondom. Ana razume da ova Vlada nastavlja sa onim što je počela pethodna", rekao je Stefanović.\nUpitan da prokomentariše negodovanje dela vladajuće koalicije zbog takve Vučićeve odluke, on je rekao da "ne razume takvu vrstu lažne polarizacije".\n"Ne svidja mi se kad neki ljudi zaboravljaju iz Srpske napredne stranke mi smo ovlastili Aleksandra Vučića da predloži Anu Brnabić. To je i naša odluka. Vidim da nekima se čini da tor nije baš najpopularnije, izgubiće neki poen, ajde da javno šalju jede poruke, tajno druge... Ne. To je naša odluka", rekao je Stefanović.


Moreplovac kosmičke odiseje - Artur Klark, 1917–2008 - Nedeljnik Vreme\nNije Klark uvek bio tako uspešan u svojim predviđanjima. Neka od njih bila su sasvim groteskna, poput uverenja da će početkom sedamdesetih utrenirane šimpanze zameniti čoveka u velikom broju trivijalnih poslova. Neka predviđanja ostvarila su se tek delimično (Klark nije predvideo internet u njegovoj današnjoj formi, ali je tvrdio da će "globalna biblioteka" profunkcionisati do 2005. godine). Čak i antologijska Odiseja u svemiru pati od "viška dostignuća" oročenih za početak XXI veka: masivne orbitalne stanice, hoteli u kosmosu, rutinski letovi ka Mesecu i Jupiteru, veštačka inteligencija… Klark je predvideo uspon kompjutera, ali je u tom predviđanju i preterao: današnji kompjuteri umeju da igraju jako dobar šah, ali su još uvek decenijama daleko od toga da steknu svoju "ličnost" kroz sposobnost apstraktnog razmišljanja. Da ne pominjemo kontakt sa vanzemaljskim civilizacijama koji je Klark proricao i očekivao sve do poslednjeg dana života. U svom intervjuu za "Playboy" od 2001. godine, rezignirani Klark ne skriva svoju ogorčenost što se sredstva namenjena ostvarenju prvog kontakta neprekidno smanjuju: "Američki Kongres obustavio je finansiranje istraživanja u pravcu najvažnijeg otkrića u istoriji civilizacije. Ponekad se čovek zapita ima li inteligentnog života u Vašingtonu."


DPS PRETI "KRAH" NA IZBORIMA U NIKŠIĆU: Milova stranka nema koga da ponudi kao nosioca liste | Novosti.rs\nSukob koji je izbio između članova DPS nije mogao, pre par dana, da spreči ni Milo Đukanović.\n"Suočeni smo sa porazom. Naša stranka doživljava najteže dane jer krah u Nikšići bi mogao da znači i nestanak sa političke scene. Najveći sukob, koji preti da preraste i u fizički odvija se između Milutina Simovića i njegove grupe u odboru sa jedne strane i Jevta Erakovića, Sanje Damjanović i njihovih ljudi iz DPS sa druge strane", tvrde nezadovoljni članovi DPS.\nMilutin Simović, osoba čiji je mandat na mestu ministra poljoprivrede bio obeležen mnogobrojnim aferama, uskoro bi mogao da se nađe pred pravosudnim organima.\nNi Sanja Damjanović takođe ne spada u one koju su "odoleli" koruptivnim aferama, a o tome je nedavno govorila i ministarka Vesna Bratić. Uprkos tome, DPS je upravo Sanju Damjanović, pokušao da predstavi javnosti kao nekoga ko nema "repove" iz političke prošlosti.


Ušće Personal Shopper: Želite da budete najbolja verzija sebe? - CorD\nUŠĆE Shopping Center razvio je svoj koncept usluge “Personal Shopper” koji kupcima omogućava da pametno investiraju i izgrade prepoznatljiv lični stil u bogatoj ponudi brendova centra. Kroz ovu jedinstvenu šoping avanturu UŠĆE vas vodi zajedno sa priznatim modnim stručnjacima u zemlji i regionu\nDovoljno je da se prijavite putem sajta usceshoppingcenter.rs, da odaberete jednu od tri ponuđene kategorije za šoping.\nRazvijte jedinstven stil koji će vašu ličnost predstaviti na najuspešniji način.\nDa bismo vam pokazali kako to funkcioniše ugostili smo mladu poslovnu damu, Jovanu Mladenović, Communication Managera kompanije Carlsberg Srbija i s neskrivenim zadovoljstvom smo uradili nekoliko stajlinga.\nIdeja Jasmine Sanader, kostimografa i dizajnera aksesoara koja se ovog puta našla u ulozi Usce Personal Shopera je bila da se opredelimo za „biznis“ stil, i pokažemo, kako s minimalnim promenama i malo odevnih komada jedna poslovna žena može da uvek bude adekvatno obučena u zavisnosti od situacija koje joj priroda posla nalažu:\n1. POSLOVNA SPORTSKA ELEGANCIJA\nPodrazumava outfit za rad na terenu i česte promene lokacija tokom dana. Tamno odelo, bela polurolka ,patike i torba s laptopom su idealna kombinacija za poslovnu ženu koja treba da ostavi utisak svojom pojavom na poslovne partnere.\n2. POSLOVNA ELEGANCIJA\nPromenom samo aksesoara ,cipele na štiklu, tašnica i atraktivna ešarpa na specifičan način stavljena samo na jedno rame, podižu nivo elegancije i poslovnosti i poslova žena je s ovom kombinacijom spremna za veoma vazan sastanak na najvišem nivou u svojoj korporaciji.\n3. HAPPY FRIDAY\nDan na kraju nedelje koji zaposlenima daje mogućnost opuštenijeg stajlinga. Za treću kombinaciju i ovu priliku ostaju bela polurolka, gornji deo odela, a umesto pantalona farmerice , čizmice gležnjače i druga tašnica.\nZa situaciju koju samo ime objašnjava, dovoljno je samo promeniti belu polurolku sa crnom i blejzer stilizovanom rokerskom jaknom. Farmerice, gležnjače i tašnica ostaju isti\n6.VEČERNJI IZLAZAK DOK TRAJE SAJAM\nTamne pantalone od odela, crna rolka atraktivan mantil, patike i veća torba za laptop i propagandni materijal.\nModa nas prećutno tera da budemo interaktivni učesnici sopstvenog izgleda i da imamo na umu, ukoliko se baš i ne snalazimo sami na tom modnom putovanju uvek zatražimo pomoć i stručni savet “šoping asistenta”.\nSporazum o projektu „Frankofonija i Narodno pozorište“ potpisan je 20. januara u nacionalnom teatru u Beogradu. Ugovor su potpisali upravnica...


Potpisani aneksi za početak projekta „Čista Srbija“\nTanjug 5. avgusta 2021. 12:47\nBEOGRAD – U Beogradu su danas potpisani aneksi ugovora za početak projekta „Čista Srbija“ u prvih 16 lokacija širom Srbije gde će se graditi kanalizaciona infrastruktura.\nAnekse vredne 336 miliona evra u Palati Srbija potpisali su predstavnici Ministarstva građevinarstva, saobraćaja i infrastrukture, kineske kompanije CRBC koja je investitor i prvih 16 lokacija gde će se projektovati i početi s izvođenjem radova na izgradnji komunalne (kanalizacione) infrastrukture.\nMinistar građevinarstva, saobraćaja i infrastrukture Tomislav Momirović rekao je da će biti izgrađeno 26 postrojenja za prečišćavanje otpadnih voda i 700 kilometara potpuno nove kanalizacione mreže na ukupno 16 lokacija u 14 opština i gradova.\nIstakao je da je plan Vlade Srbije da se u narednih pet godina izgradi komunalna infrastruktura u više od 80 odsto lokalnih samouprava u našoj zemlji.\n„Želimo da investiramo četiri milijarde evra u komunalnu infrastrukturu, postrojenja za prečišćavanje otpadnih voda i time našu zemlju ostavimo značajno čistijom narednim generacijama“, rekao je Momirović.\nNaveo je da Srbija nikada nije imala ovakvu ekonomsku snagu kakvu ima od 2014. godine, kada je na čelo vlade došao sadašnji predsednik Aleksandar Vučić i sproveo fiskalnu konsolidaciju.\n„Ovi projekti su njegova lična inicijativa koju moramo da sprovedemo. Ovi aneksi targetiraju lokalne samouprave od Novog Sada, Novog Bečeja, Obrenovca, Lazarevca, Mionice, Kučeva, Svrljiga…, a u perspektivi želimo da uključimo i Novi Pazar, Tutin i još mnogo drugih lokalnih samouprava kako bismo obezbedili da na celoj teritoriji Srbije imamo komunalnu infrastrukturu po najvišim evropskim standardima“, rekao je Momirović.\nNaveo je da po modelu međudržavnog sporazuma Kinezi obezbeđuju finansiranje i izvođenje radova, te podsetio da je to ugovor koji je ranije potpisan, a da su sada potpisani aneksi.\nPojasnio je da je pet godina rok da se ceo projekat završi, a 36 meseci po lokalnim samoupravama, od kada počnu radovi.\n„Ove lokalne samouprave su prve uspele da urade projekte i zato od njih krećemo. Očekujemo da u septembru krenu i fizički radovi“, dodao je Momirović.\nGradonačelnik Novog Sada Miloš Vučević je rekao da je ovo veliki kapitalni projekat za Srbiju.\n„Od danas kreće revolucija u našoj zemlji u pogledu komunalne infrastrukture“, istakao je Vučević i dodao da je Srbija na putu da bude čista, zelenija, zdravija i bolje mesto za život.\nNaveo je da Novi Sad ovim aneksom ugovora dobija investicije vredne skoro tri milijarde dinara.\n„Rešićemo problem kanalizacione mreže, uraditi rekonstrukciju na Limanu 1 i Limanu 2. Takdoje, rešićemo kanalizaciju na najstarijem delu Novog Sada, Podbari“, rekao je Vučević i dodao da će konačno naseljena mesta Kisač i Čenej dobiti kompletnu kanalizaciju, s tim što će Čenej dobiti i prečistač.\nPrvih 16 lokacija gde će se početi s izvođenjem radova na izgradnji komunalne (kanalizacione) infrastrukture su Varvarin, Knić, Banja Vrujci, Krupanj, Lajkovac, Mionica, Kučevo, Svrljig, Kladovo, Lazarevac, Veliki Crljeni, Obrenovac, Vranje, Novi Bečej, Novi Sad, Kragujevac.\nNikola Marković: Zakonom ćemo obezbediti nezavisnost RATEL-a\nZadružni savezi Vojvodine, RS i S. Makedonije: „Ima…\nSaradnja zadružnih saveza Vojvodine, RS i S. Makedonije


“Mora se pomoći ljudima” Dodik poručio da će biti prekontrolisano svako povećanje cijena – Banjaluka24\n“Mora se pomoći ljudima” Dodik poručio da će biti prekontrolisano svako povećanje cijena\nLider SNSD Milorad Dodik ukazao je na potrebu da se prekontroliše svako povećanje cijena i vidi da li je ono realno ili ne.\nMoramo da vidimo kako da pomognemo našim ljudima, to je osnovni cilj svega, naglasio je Dodik.\nDodik je napomenuo da je najveći uticaj na rast cijena je eksterne prirode, da rast cijena nafte i naftnih derivata vuče i poskupljenje drugih stvari.\nAli, dodao je, nepromijenjena je ostala cijena struje za domaćinstva koja se, kako je istakao, neće mijenjati bez obzira što elektroprivrede u okruženju dižu svoje cijene.\n– Danas imamo situaciju da je više od 45 odsto cijena za domaćinstva skuplja u Federaciji BiH nego u Republici Srpskoj. To govori da je Republika Srpska jedino mjesto gdje ljudi mogu da računaju na poboljšanje svog standarda – rekao je Dodik.\nDodik je naveo da se mora sagledati kako se sve to reflektuje na prihode ljudi, te istakao da se mora očuvati realni standard.\n– To smo uspjeli u vrijeme pandemije, uspjećemo i sada. Treba da iskontrolišemo svako povećanje cijena i da vidimo da li je ono realno ili ne – rekao je Dodik novinarima u Drakuliću.\nOn je naveo da će se ući u nabavne cijene da bi se vidjelo koliko se obračunavaju marže i da li je to realno ili ne, a nakon toga će se vidjeti na koji način pomoći.\nDodik je napomenuo da je cijena gasa porasla na evropskom nivou što svakako utiče na rast cijena.\nDodik je juče najavio da će, najvjerovatnije naredne sedmice, organizovati sastanak čija će tema biti rast cijena pojedinih proizvoda u Republici Srpskoj.\n“Da se braća Srbi slože” Dodik ponovo zapjevao, ovaj put sa mještanima Bronzanog Majdana (VIDEO)\nHronikaprije 9 sekundi


Чланци поређани по датуму: petak, 14 februar 2020 - AGROPRESS - Udruženje novinara za poljoprivredu\npetak, 14 februar 2020 19:00\npetak, 14 februar 2020 15:23\npetak, 14 februar 2020 15:02\nVeć počelo da se krčka oko cene maline!\nProizvodjači malina i kupina traže da država posreduje u dogovoru sa otkupljivačima oko okvirne cene BEOGRAD, 14. februara 2020. (Beta) - Predsednik Asocijacije proizvodjača malina i kupina Srbije Dobrivoje Radović rekao je danas da to udruženje traži od države da posreduje izmedju proizvodjača i otkupljivača u dogovaranju okvirne cene što hitnije jer žele da znaju uslove na tržištu pre nego što počne sezona obrade tog voća. On je za Betu rekao da je rod u Čileu, koji je medju najvećim svetskim proizvodjačima malina, podbacio do 70 odsto i da je naglo skočila cena smrznute maline na zalihama. "Kilogram klasirane (rolend) smrznute maline košta 250 dinara, a 125 grama u maloprodaji košta od 1,3 do dva evra", rekao je Radović. Dodao je da su proizvodjači doneli odluku da zatraže pomoć države u posredovanju na sinoćnom Upravnom odboru tog udruženja i da će danas Vladi Srbije i Ministarstvu za poljoprivredu, vodoprivredu i šumarstvo uputiti pismo sa takvim zahtevom. Radović je ocenio da će, zbog prošlogodišnjih vremenskih nepogoda snega, vetra i mraza koji su oštetili stabla malina i kupina, ovogodišnji rod malina biti manji za oko 30 odsto i da će zbog toga ponuda biti manja, a cene više i da ne žele da ih kao do sada otkupljivači ucenjuju. "Kilogram kupina je prošle godine otkupljivan za 30 do 50 dinara, a sada se prodaje po 100 dinara. Na kom se to poslu može ostvariti takva zarada", rekao je Radović. Istakao je da se prošle godine u rešavanje problema niske otkupne cene malina i kupina uključilo jedino Ministarstvo poljoprivrede, ali ne i Ministarstvo finansija i Ministarstvo trgovine, a da proizvodjači tog voća nisu dobili nikakav odgovor od Komisije za zaštitu konkurencije koja je prošle godine na terenu ispitivala da li ima zloupotrebe dominantnog položaja otkupljivača. On je rekao da ni komisija koju je osnovao Nacionalni savet i koja je trebalo da radi na izradi zaštitne markice o poreklu maline nije uradila ništa za skoro godinu dana, a nema izveštaja ni o tome da li je neko kontrolisao prodavce zaštitnih sredstava i njihove marže, a što su tražili proizvodjači tog voća. "Prošlogodišnji rod maline nije bio veći od 50.000 tona do 60.000 tona, a državni zvaničnici tvrde da se iz Srbije izvezlo oko 100.000 tona, pa mi nije jasno čija je to malina koja izlazi iz Srbije, a nije srpska", rekao je Radović.


Stvaranje sledeće generacije energetskih stručnjaka na Kosovu\nKroz svoj šestomesečni program stažiranja, USAID podržava 15 univerzitetskih diplomaca u njihovom učenju o energetskom sektoru sa stanovišta kompanija koje aktivno rade u njemu. Ogroman odziv od 230 prijavljenih na prvi poziv „NewEnergy“ odražava veliko interesovanje mladih za uključivanje u razvoj obnovljive energije na Kosovu. Posebno ohrabruje interesovanje među ženama, koje su činile 60 odsto prijavljenih, i pripadnicima manjinskih zajednica.\nFestival Tehnologije KosICT prikazuje talente mladih\n„Škola Diđitalje,“ „J-Coders“ i Laboratorija robotike Finske škole na Kosovu su među obrazovnim platformama koje prave iskorak kako bi obezbedile upoznavanje sledeće generacije građanstva Kosova sa svetom informaciono-komunikacionih tehnologija (IKT). U kutku za buduće programere festivala tehnologije KosICT, podržanog od strane USAID-ove aktivnost Nadmeći se (Compete) na Kosovu, ambiciozni inženjeri, koderi i dizajneri su bili u mogućnosti da se povežu sa liderima u industriji i budu obavešteni o potencijalnim karijerama.\nPriprema Kosova za borbu protiv klimatskih promena\nKosovo, najmlađa zemlja u Evropi, ubrzano sustiže svoje evropske susede u oblikovanju politika koje adresiraju klimatske promene. Sada su Kosovu potrebni ljudi sa veštinama i stručnošću za izradu, implementaciju i sprovođenje ovih novih zakonskih i regulatornih okvira.


Borović: Kada političari i njihovi sinovi počnu da\nBeta 5. februara 2021. 13:00\nAdvokat Borivoje Borović izjavio je danas da je država s velikim zakašnjenjem uhapsila navijačko-kriminalnu grupu Veljka Belivuka i da zbog toga ovo hapšenje može da proizvede neprijatne posledice za nosioce izvršne vlasti.\nBorović je agenciji Beta kazao da nijedna vlast ne sme da ima kontakte s kriminalnim grupama, jer „kada političari i njihovi sinovi počnu da mafijaju, onda je u problemu cela država“.\n„Organizovane kriminalne grupe ne mogu da budu osnovane i da se razvijaju ako nemaju veze u policiji i ako nisu u sprezi s političarima na vlasti“, rekao je on.\nBorović tvrdi da je hapšenje grupe Veljka Belivuka direktno povezano s prisluškivanjem predsednika Srbije Aleksandra Vučića.\n„Pokazalo se da je ta grupa u jednom trenutku postala opasna po političku vlast. Javnost mora da sazna ko je i zbog čega naredio prisluškivanje predsednika“, istakao je advokat.\nVučić bi trebalo da objasni, dodao je advokat, kako su i u kom svojstvu članovi ove kriminalne grupe prisustvovali njegovoj inauguraciji 2017. godine.\nDodao je da je veoma je opasno kada se kriminalne grupe pojavljuju kao donatori političkih stranaka ili kao prijatelji političara.\n„Kada dodje vreme da kriminalne grupe naplate svoju podršku političarima, onda mogu da im dodju glave. Bivši premijer Zoran Djindjić je preko pojedinih članova vlade imao kontakte sa kriminalnom grupom koja mu je došla glave“, kazao je advokat.\nMnogi političari ne razumeju, naveo je Borović, da s kriminalcima moraju da budu na „jasnoj javnoj distanci“.\n„Grupa koja je juče uhapšena je odavno identifikovana kao navijačko-kriminalna skupina koja je ‘jača od države’. Država je sa velikim zakašnjenjem reagovala i sada ovo hapšenje može da proizvede neprijatne posledice za nosioce izvršne vlasti“, ocenio je Borović.\nPodsetio je da su pojedini članovi te grupe u ranijem periodu bili osumnjičeni za teška krivična dela, ali da nisu osudjeni.\n„Oni su bili oslobodjeni krivice čak i za ubistvo, i imali su podršku visokopozicioniranih ljudi u policiji koji su činili razne usluge toj kriminalnoj grupi. Sve dok sa čela policije nije pala Dijana Hrkalović, policija je bila svrstana na jednoj strani u obračunu dve kriminalne grupe koje potiču iz Crne Gore“, kazao je Borović.\nOn je rekao da će se na sudjenju pokazati da li su i koliko dugo MUP i BIA pratili kriminalnu grupu Veljka Belivuka.\nBorović je kazao i da republički javni tužioc Zagorka Dolovac mora da saopšti da li postoji sprega izmedju kriminalnih grupa i predstavnika izvršne vlasti.


Jovanović: Mora da pobedi velika ideja :: emg.rs:: Sve najnovije ekonomske vesti i vesti dana - Srbija region svet, 2010\n25. april 2012. | 09:30\nGrad: Požega, Užice\n"Vlast je teret ako ne znaš s njom da se nosiš. Ništa ne mogu da obećam, drugi su obećavali i lagali. Ja imam jednu obavezu, a to je da se, dok dišem i imam atom energije u sebi, borim za tu ideju", rekao je Jovanović na skupu u Požegi.\nJovanović je naveo da je Srbiji potrebna nova politika u kojoj ima mesta za svakog, i da je Srbiji potreban plan u kom će, prvi put u životu, biti jasno definisan prostor za svakog.\n"Kao društvo danas nismo uspešni zato što ljudi statiraju u svom životu, što nisu u prilici da ga menjaju. Ako hoćemo da menjamo Srbiju, svako mora dobiti prostor za sebe u njoj. Priliku da jasno odgovori na nekoliko jednostavnih pitanja, koje su njegove obaveze prema zajednici kojoj pripada, prema ljudima do kojih mu je stalo, prema samom sebi", rekao je Jovanović.\nJovanović je u Užicu rekao da je crn život u Srbiji posledica loše politike i tumaranja proteklih dvadeset godina. "Naši životi se broje od rata do rata, od propale države do propale države", rekao je Jovanović i pozvao penzionere da glasaju za svoju decu tako što će poverenje ukazati Preokretu.


Tači: Priština spremna za kompromis i evropske odnose sa Beogradom - Infobrif\nTači: Priština spremna za kompromis i evropske odnose sa Beogradom\nObjavljeno 31.05.2018. u 08:02 poslednja izmena 31.05.2018. u 10:44\nBEČ – Kosovski predsednik Hašim Tači izjavio je u Beču da ishod dijaloga o Kosovu treba da bude povoljan za obe strane i dodao da je Priština „spremna za dijalog i kompromis“.\nTači je, govoreći u sredu o poslednjoj fazi dijaloga između Beograda i Prištine, rekao da u njoj možemo da idemo napred, da se angažujemo na postizanju kompromisa i da pomognemo da se postigne normalizacija i istorijsko pomirenje.\n„Ili možemo da se zaglavimo u „status kvo“ i da prizovemo ekstremističke, nacionalističke snage i spoljne rizike da uruše sav napredak koji smo postigli. Ja verujem da se većina političkih partija Kosova slaže da nam sada treba da se krećemo ka stalnom rešenju“, rekao je Tači.\nOn je naveo tri ključna elementa da bi dijalog bio uspešan.\n„Potreban nam je fokusiraniji i jači angažman Brisela kako bi se postigao okvirni pravni sporazum između dve strane. Nije dovoljno da Brisel samo obezbedi salu i nekoliko restorana. Brisel treba da investira kako bi se samo rešenje postiglo. Treba da investira izvore, ljude i vreme za zatvaranje ovog poglavlja. Verujem da će gospođa (Federika) Mogerini to učiniti“, naveo je Tači.\nPrema njegovim rečima, u tom procesu je potrebno i da Vašington ostane angažovan.\n„Sastao sam se sa Vesom Mičelom, novim zamenikom državnog sekretara, a nekoliko puta sam se susreo i sa zamenikom predsednika, Majkom Pensom, i postoji veliko interesovanje u SAD da pomognu Balkanu. Tokom poslednjih nedelja sam imao dobre sastanke i sa predsednikom (Emanuelom) Makronom i sa kancelarkom (Angelom) Merkel, i postoji jaka volja u Parizu i u Berlinu da nam se pruži pomoć da postignemo ovaj sporazum“, istakao je on.\nPrema rečima Tačija, austrijski kancelar Sebastijan Kurc takođe podržava i pozdravlja ovu agendu i spreman je da pomogne i da ubrza proces tokom predsedavanja Austrije Evropskoj.\nKao treći element, Tači je pomenuo da rešenje treba da bude povoljno za obe strane.\n„Ono ne može da se meri u kilometrima teritorije, već napretkom u budućim integracijama u EU. Mi moramo da ponudimo bezbednost i maksimalnu mogućnost za Srbe sa Kosova, ali i jednako mesto za Kosovo u porodici UN“, rekao je on.\nTači je istakao da je Priština spremna za dijalog i da je spremna i za kompromis, za sporazum i za evropske odnose sa Beogradom.\nTači je u Beču bio na prezentaciji knjige koju je o njemu napisala britanska novinarka Suzi Džeger.\nOkončan štrajk u Grčkoj , granični prelazi otvoreni\nSaobraćaj umeren, teretnjaci na Horgošu čekaju tri sata


Katan: Kada imunitet izgubi kompas\nMatilda Katan predaje na Univerzitetskom koledžu u Londonu, a godinama istražuje belančevine povezane sa razvojem raka.\nOd nedavno, istraživač Matilda Katan, predaje na Univerzitetskom koledžu u Londonu, ali nastavlja istraživanja o belančevinama povezanim sa raznim vrstama raka. Nedavno je posetila sedište Nacionalnih instituta za zdravlje, u Betesdi, nadomak Vašingtona, radi razmene iskustava sa ovdašnjim stručnjacima. Sa njom je razgovarala saradnica, Nikoleta Ilić :\nOvdašnji stručnjaci došli su do saznanja da bi jedan molekul mogao da bude uzrok naslednih oboljenja. Matilda Katan navodi da je u svojim istraživanjima, tokom 25 godina rada, naišla na isti molekul.\n“Znanja koja smo mi nakupili olakšala su da se shvati kako se bolest razvija i kako može da se leči. U pitanju su bolesti gde imuni sistem reaguje kao da je stimulisan kada takva stimulacija uopšte ne postoji. To je imunitet koji je izgubio kompas. To su razna zapaljenja i auto imunitet, koji su provocirani veoma malim stvarima kao što je - dodirnuti nešto hladno, kada normalno imuni sistem na to ne bi reagovao. “\nMatilda Katan predaje na Univerzitetskom koledžu u Londonu. Kako kaže to je veoma zanimljiv posao u kojem se spajaju učenje i istraživanje, i u kojem se buduće generacije spremaju da nastave istraživački rad. Dodaje da već dosta godina sarađuje sa Nacionalnim institutima za zdravlje na razmeni podataka o ponašanju belančevina unutar ćelije :\n“Uvek postoji uzajamno razumevanje da zajedno možemo da uradimo, ne dva puta, nego deset puta više. Mislim da su znanja o proteinima, i naročito mehanizmima kako ti proteini funkcionišu normalno i kako se ta normalna funkcija menja u bolesti, jedna od jako važnih informacija da se naprave molekuli koji će te proteine zaustaviti i da se na taj način razviju lekovi koji će zaustaviti te proteine koji su izgubili kontrolu. “\nMatilda Katan kaže da bi to saznanje moglo da doprinese pronalaženju leka za SIDU, kao i za druge, za sada, neizlečive bolesti:\n“I takve vrste bolesti se isto zasnivaju na znanju kako ćelija odgovara, ili imuni sistem može da se programira da odgovara bolje ili da prevaziđe infekciju.”\nIstraživač i profesor, Matilda Katan, nada se da će se saradnja još više razviti :\n“Pretpostavljam da će saradnja između naučnika koji rade na proteinima, na njihovoj strukturi, i genetičara da se razvija sve više i više, na način da se tretmani raznih bolesti prilagode genetici svake individue.”\nMatilda Katan nastavlja da joj je najteže bilo da izabere projekat koji bi bio važan, ali koji bi mogla da završi u dogledno vreme.\n“Pretpostavljam da je važno da ljudi razumeju kako se nauka razvija i kako naučnici pokušavaju da se prilagode svim promenama u svetu, da postaju sve više i više deo primene nauke a ne samo razvoja nauke.”\nMatilda Katan iznosi da sada svi shvataju da rak nije samo jedna bolest već obuhvata brojna oboljenja, zato je neophodna … :\n“Medicina koja će se prilagoditi pojedincu i dijagnoza na nivou molekula. Jako je važno da farmaceutska industrija dobije podršku vlada u svetu, tako da sve što naučnici rade i svi lekovi koji postoje budu dostupni sve većem broju ljudi, kojima to treba. Najvažnije je da se što ranije postavi dijagnoza, znači svi načini da se proveri zdravstveno stanje.”\nMatilda Katan zaključuje da je za odbranu od raka veoma važno da se održava uravnotežen način ishrane, uz fizičke i mentalne aktivnosti i pridržavanje svih lekarskih saveta.


Dodik: Zakoni visokog predstavnika više neće biti prihvaćeni u RS!\nPredsjednik Vlade Republike Srpske /RS/ Milorad Dodik smatra da OHR ne može nametnuti izmjene zakona o Sudu i Tužilaštvu BiH koje bi omogućile ostanak stranih sudija i tužilaca, jer međunarodni predstavnik u BiH ni po Dejtonskom sporazumu ni po bonskim ovlaštenjima nema pravo da nameće zakone.\n"Ukoliko dođe do toga mi ćemo sazvati sjednicu Narodne skupštine RS i donijeti odluku da se takvi zakoni ne primjenjuju i ne odnose na RS, bez obzira šta to značilo. Neka o tome misle oni koji eventualno razmišljaju donijeti nelegalne zakone", rekao je Dodik danas u Istočnom Sarajevu, gdje je otvorio novu zgradu Osnovne škole "Petar Petrović Njegoš".\nOn je istakao da je stav RS da bilo koji nametnuti zakon visokog predstavnika, bez obzira ko on bio, neće više biti prihvaćen od RS.\n"U bonskim ovlaštenjima piše da visoki predstavnik može da donosi odluke iz nadležnosti Savjeta ministara i Predsjedništva BiH, a ne iz nadležnosti Parlamentarne skupštine BiH. Zato svi zakoni koje su nametnuli visoki predstavnici u BiH apsolutno nemaju legitimitet i zato ćemo mi iz RS, tužiti, prije svih, Pedija Ešdauna u Velikoj Britaniji za nekoliko mjeseci, kada prikupimo sve relevantne podatke, jer je radio protivno međunarodnom ugovoru koji se zove Dejtonski sporazum i nije poštovao odredbe tog ugovora", pojasnio je Dodik.\n"Očigledno je da pojedinci iz međunarodne zajednice daju legitimitet takvim institucijama koje su legitimitet izgubile u svom praktičnom djelovanju i meni su sasvim razumljivi protesti logoraša", naglasio je Dodik.\nKada je riječ o priključenju BiH NATO-u, on je naglasio da to pitanje nije riješeno i da neko od toga želi da napravi predstavu.\n"Ja lično i dalje mislim da BiH treba da bude članica NATO-a. Očigledno je da sve veći broj ljudi misli da ne treba. Ja sam političar i moram da uvažavam mišljenje ljudi koje predstavljam", naglasio je Dodik i pojasnio da i BiH kao sve druge zemlje mora da provede određene procedure.\nPrema njegovim riječima, to je stvar državnih organa u kojima sjede predstavnici iz RS, bez kojih nema legitimiteta.\n"Da bi oni glasali potrebno je obezbijediti potpunu podršku i legitimitet odluke koja će biti donesena u Parlamentarnoj skupštini BiH. Da li je to putem referenduma ili nekog drugog oblika izjašnjavanja ili odlukom Narodne skupštine RS to je stvar konsenzusa koji ćemo mi da gradimo u RS", rekao je Dodik.


Nova Radna Mesta - najnovije vesti - Naslovi.net #6\nRTS pre 51 dan\nU novu godinu svetska ekonomija ušla je sa teretom starog predviđanja, a to je usporavanje i moguća nova kriza. Domino efekta se pribojava Srbija, ali i uzda u rezultate u godini za nama. U međuvremenu rezimira se ekonomska... »\nNova sistematizacija zaposlenih u MUP-u Srbije izazvala je veliko nezadovoljstvo policajaca pošto su mnogi prebačeni na niža radna mesta, s manjim zaradama. Situacija je incidentna, kažu u Policijskom sindikatu Srbije, koji upozorava da se ne treba tako igrati sa životima ljudi.\nOni su i izjavili saučešće porodici kolege Željka L, radnika Sektora unutrašnje kontrole koji je preminuo, navodno po prijemu novog rešenja, kojim je trebalo da bude prebačen na mesto koordinatora u saobraćajnoj policiji. -... »\nVečernje novosti pre 52 dana\nALEKSANDAR VUČIĆ, PREDSEDNIK SRBIJE: BOLjA BUDUĆNOST POŠTOVANI građani Srbije, u godini za nama, koja je bila puna izazova, uspeli smo da ispunimo data obećanja. Nova radna mesta, bolji standard građana, mnogobrojne investicije i... »\nInfoKG pre 53 dana\nAuto blog pre 56 dana\n"Godina 2020. biće ogromna "odskočna daska" za automobilsku industriju u Srbiji. Model 500L ima, kao i svaki proizvod, svoj životni vek, sve je to normalno. Tada, kada još jedan model dođe na Fiatove proizvodne trake u Kragujevcu, očekujem veliki porast obima proizvodnje, ponovno uvođenje treće... »\nSvođenje računa U svilajncu: Milijarda u infrastrukturu i nova fabrika\nVečernje novosti pre 56 dana\nPredsednik opštine Predrag Milanović na novogodišnjem koktelu ocenio da je godina na izmaku bila najuspešnija od proteklih 10\nSVILAJNAC – Godina na izmaku najuspešnija je za opštinu Svilajnac u poslednjih deset godina, ocenio je predsednik opštine Svilajnac Predrag Milanović na novogodišnjem koktelu. Pročitajte još: KOMUNALNE INVESTICIJE U NS: Kupuju... »\nNovi Pazar – nova 84 radna mesta\nRadio sto plus pre 57 dana\nČlan Gradskog veća Novog Pazara Fevzija Murić izjavio je danas da je projekat “Novi Pazar – novi poslovi” uspešno realizovan i da su 84 osobe iz kategorije teže zapošljivih dobile ili će uskoro dobiti posao. On je na konferenciji na kojoj su predstavljeni rezultati tog projekta, koji je finansijski... »\nNova radna mesta u Banatu uz pomoć NSZ\nRTS pre 57 dana\nOve godine je u zrenjaninskoj regiji dve i po hiljade Banaćana došlo do novog zaposlenja. Sopstvena preduzeća otvorilo je 77 lica sa evidencije nazaposlenih, dok je jednako popularna i prekvalifikacija uz stručnu praksu koja otvara direktna radna mesta.\nDvadesetdevetogodišnja Tatjana Stanojević, po obrazovanju tekstilac, danas radi kao grafički dizajner. Osposobljavanje po programima Nacionalne službe za zapošljavanje i stručnu praksu imala je u štampariji u Žitištu i odmah... »\nSrbija danas pre 57 dana\nBilans kretanja na tržištu radne snage u Grčkoj pokazao je da su u 2018. godini otvorena 83.508 nova radna mesta.\nBroj zaposlenih u privatnom sektoru u Grčkoj porastao je u 2018. godini za 4,50 odsto u odnosu na prethodnu godinu, prenosi agencija ANA-MPA. Bilans kretanja na tržištu radne snage u Grčkoj pokazao je da su u 2018. godini... »\nVečernje novosti pre 53 minuta još 1 povezana\nAvion sa šabanovim telom sleteo u Srbiju: Na aerodrom po pokojnika došle Goca i Ilda Šaulić


U Novom Sadu u planu još nekoliko mostova - GRENEF\nNovi Sad će ove godine dobiti na korišćenje novi železničko-drumski most na mestu nekadašnjeg Žeželjevog mosta, dok će izgradnja drugih prelaza preko Dunava i Kanala DTD uslediti nekih narednih godina. Iako urbanistički i drugi planovi predviđaju gradnju više mostova u Novom Sadu, kako se trenutno situacija odvija, većih pomaka ove godine neće biti.\nVaradinski most, Novi Sad\nJedina veća aktivnost ove godine kada su mostovi u pitanju, biće rekonstrukcija Sentandrejskog mosta, na koju se čeka više od deset godina. Kako 021.rs saznaje, ugovor za ove radove potpisan je 29. decembra i uskoro se može očekivati početak obnove koja će trajati šest meseci i koja je vredna 68,5 miliona dinara sa PDV-om. Troškove na jednake delove dele Grad i Putevi Srbije.\nNa osnovu planova za ovu godinu, koji se mogu videti u projekciji budžeta i drugih akata, vidi se da je jedino još izvesno da će biti započeta gradnja „blizanca“ Sentandrejskog mosta. Projektant ovog mosta je nedavno odabran na tenderu Uprave za građevinsko zemljište, ali sada ceo postupak stoji jer je podnet prigovor na javnu nabavku. Ukoliko tender ipak uspe zbog dužine roka od 240 dana koliko će pobednik tendera imati za projektovanje novog mosta preko Kanala DTD, izvesno je da radova neće biti pre 2019. godine, ne samo zato što prvo treba sprovesti tender za izvođača radova, već i zato što u projekciji budžeta i programu uređenja građevinskog zemljišta ima dovoljno novca samo za plaćanje projektovanja novog mosta i popravke postojećeg Sentandrejskog mosta. U dugoročnim planovima blizanac Sentanadrejskog mosta pominje se tek za 2020. godinu u visini od 100 miliona dinara, što nije sigurna vrednost njegove gradnje jer će Putevi Srbije sa Gradom deliti troškove i tek treba da se završi njegovo projektovanje.\nŠto se tiče ostalih mostova na Kanalu DTD, u budžetu i programima poslovanja ne se pominje biciklističko-pešački most na ušću kanala u Dunav, čija je vrednost procenjena na oko 14 miliona dinara. Jedino se u programu uređenja građevinskog zemljišta navodi da će biti finansiran plan detaljne regulacije, što posredno govori da će njegova izgradnja možda uslediti 2019. ili 2020. godine kako je i predviđeno Strategijom održivog razvoja grada do 2020. godine, čije je izmene Skupština grada usvojila na decembarskoj sednici. Podsetimo da se o gradnji ovog mosta govori već desetak godina.\nŠto se tiče mostova na Dunavu, gradnje novih, ali i rekonstrukcije starih ove godine neće biti. O obnovi Varadinskog mosta, koji je već godinama ozbiljno pogođen korozijom zbog nikad izvedene antikorozivne zaštite, nema ni reči u gradskim planovima, tako da će to što je grupa entuzijasta samostalno prošle godine ofarbala ogradu za sada biti jedina intervencija na ovom prelazu preko Dunava.\nKada je u pitanju Most slobode, u budžetu su predviđena sredstva za redovno praćenje klizišta sa sremske strane, kao i novac za projektovanje biciklističkih staza. Kada je sagrađen 1980. godine, Most slobode ni tada, ali ni posle obnove 2005, nema biciklističke staze i poslednjih godina Novosađani se često žale na ovaj problem. Gradska uprava će ove godine platiti da se ispita mogućnost kako da se na Mostu dodaju staze za bicikle pomeranjem ograde pešačke staze.\nJedini gradski most koji se još navodi u planovima je most preko Ribarca, koji se u gradskim urbanističkim planovima pominje od pedesetih godina prošlog veka, odnosno pre nego što je postojao plan izgradnje Mosta slobode. Most preko Ribarca predviđen je kao deo bulevara koji povezuje Limane, odnosno Novi Sad sa Sremskom Kamenicom. U aktima za ovu godinu se navodi da je predviđen novac za izradu plana detaljne regulacije mosta preko Ribarskog ostrva u produžetku Bulevara Evrope.\nBudući most preko Ribarca\nPomenimo i da u ovogodišnjim planovima nema ni pomena o izgradnji pešačko-biciklističkog mosta preko Dunavca do Ribarca, ali da lokalna vlast nije zaboravila na njega, nakon što je 2015. godine obustavljen tender za njegovu izgradnju, govori to što se i dalje nalazi u Strategiji razvoja Novog Sada do 2020. godine. U strategiji gradnja ovog mosta predviđena je za 2019. ili 2020. godinu, a radovi su procenjeni na 275 miliona dinara.\nPriči o mostovima dodajmo i informaciju da Novi Sad ove godine nakon otvaranja novog železničkog mosta može da očekuje i uklanjanje privremenog drumsko-železničkog sagrađenog 2000. godine. Ovaj privremeni most, koji je poneo i ime pokojnog vojvođanskog premijera Boška Peroševića, sagrađen je da traje oko pet godina, ali zbog odlaganja i kašnjenja u gradnji novog železničkog mosta na mestu Žeželjevog, doživeće da u godini svog punoletstva konačno bude sklonjen.\nSrbija u zaštitu životne sredine u naredne dve do tri …


Biljana Srbljanović - Tramp posle Trampa - Javni servis\nOčekivala sam više cinizma naših analitičara i javnih intelektualaca, povodom dogadjaja u Vašingtonu i nasilno poredjenje sa našim petim oktobrom. Ali, bili su praznici, domaći Tviter je slikao česnice i granje, trgli smo se tek kada je Trampu ukinuta platforma sa koje se vinuo u sam vrh svetske politike i na kojoj je, pet godina kasnije, konačno pao.\nFoto: Beta/AP Photo/Jose Luis Magana\nTekstovi će, verujem, tek da se pišu, posebno o pomenutom poredjenju sa upadom u Skupštinu 2000. godine, nikad prežaljenim iznošenjem beržera, kompleta Njegoša u kožnom povezu i vatre u dve podrumske prostorije u kojoj su se krili batinaši spremni da jurnu na gradjane.\nJedini koji nije izneverio je večiti Dačić, bojažljivo, doduše, da ne dobije grdnju, rekao je nešto o “dvostrukim standardima svetskih sila” koje osudjuju vandalizam u Vašingtonu, ali ne kad se dogodi kod nas. Razlika je u tome što je “naš” upad u Skupštinu 5. oktobra bio legitiman, jer naši glasovi zaista jesu bili pokradeni, a Milošević, kao Tramp sada, nije pristajao da mirno preda vlast, onda i u tome – a ključno je – što u Skupštini tada nije bilo poslanika, nije bilo nikog ko je mogao nevino da strada, u njoj su se nalazili samo naoružani pretorijanski gardisti sa zadatkom da brane kradju glasova i održe režim koji je pao, a čak ni tada niko nije bio ubijen.\nFoto: Beta/AP Photo/J. Scott Applewhite\nS druge strane, javna povika da je ukidanje Trampovog naloga na Tviteru cenzura najvećih razmera, suština je nerazumevanja slobode govora i važnosti javne reči. Jer, neodmerene, glupe, ružne, vulgarne, gramatički i pravopisno netačne, ali i opasne reči u više od pedeset hiljada tvitova, dovele su i držale ovog čoveka na vlasti svih ovih godina i zaokrenule planetarnu politiku u jedan veoma opasan pravac. One su mu, na kraju, simbolično i došle glave i to, cinično, u trenutku kada je njihova ogromna monetarna vrednost počela da pada.\nTrampovom ispraćaju iz javnosti prethodile su mučne nedelje poniženja, u kojima nije priznavao realnost, rezultate izbora i činjenicu da je postao ono čega se najviše bojao – gubitnik na svim frontovima, ismejani starac sa perikom, razmazane šminke, otromboljenog tela, u crnom kaputu do zemlje o koji se sapliće, dok se klati u ritmu gej himne “Village People-a”, a da nije ni svestan konteksta pesme na koju groteskno pokušava da igra, niti slike koju šalje u svet. Amerika je, pod ovim čovekom, postala predmet podsmeha i prezira, tragična, tužna zemlja u kojoj umire stotine hiljada ljudi od virusa protiv kojeg čak i mi nekako uspevamo da se borimo.\nFoto: Beta/AP Photo/Manuel Balce Ceneta\nSam dogadjaj napada na Kapitol Hil, organizovan i inspirisan od strane najvažnijih Trampovih pristalica, kao i njega samog, došao je kao peti čin te tragedije: kostimirani ekstremni desničari, sa sumanutim insignijama, obeležjima bele supremacije, majicama u slavu Aušvica, porukama mržnje, rasizma i antisemitizma, delovali bi kao kadrovi prostačkih komedija tipa “Mamurluk u Vegasu” da nije na kraju bilo mrtvih. Razbacani papiri, pokradena pošta i pupitri za govornike, bleja po kancelarijama, selfiji i razmazani izmet u hodniku Senata, nisu ništa strašno, ali krv koja je pala, životi koji su nestali, zlokoban su simbol onoga što tek može da se dogodi.\nTramp tu više nije važan, on je iskorišten i odbačen, skončaće javni život u svom luksuznom staračkom domu na Floridi u kom će gnjaviti goste sumanutim pričama o tome kako je nekada bio moćan. Iskoristili su ga oni koji su preko njega, a sve znajući kakav je nedorasli klovn bio u pitanju, gurali svoje političke i finansijske projekte, napunili sudove ludacima koji ograničavaju prave, a ne Tviter slobode, zakuvali društvo do ključanja rasnim sukobima, nasiljem vlasti i policije, otimanjem dece migrantima, deportacijama, a na svemu zaradili mnogo – i politički i monetarno, evo, na primer, prvi taj Tviter. I sada su ga odbacili, kao kuče iz kola na autoputu, ostavili da juri za točkovima i da na njih laje, da nesrećan skonča pregažen, dok vozači okreću glavu od mrcine na putu.\nFoto: Beta/Abigail Dollins/Statesman-Journal via AP\nNije mi ga žao, naravno. Žao mi je sveta, jer dobro znam da sledeći Tramp neće biti takva bedna karikatura, koju je, na kraju, bilo lako pobediti. Onaj Tramp posle Trampa biće mnogo opasniji, sposobniji i pogubniji po svet: imaće izgled i ponašanje vaspitanog, normalnog čoveka, a moć, ideje i podršku miliona razočaranih i/ili bogatih finansijera. Sledeći Tramp biće zlo koje je mnogo teže pobediti, ovo je bila samo predgrupa, samo nastup amatera za jednokratnu upotrebu, za zagrevanje publike za pravi spektakl glavne zvezde koja, za koju godinu, nažalost, sigurno dolazi.\n3. January 2021. Javni servis\nBiljana Srbljanović – Sotija u Srba


USPS: Penzije su stečeno pravo i ne smeju se smanjivati - Pirot Plus Online\nUSPS: Penzije su stečeno pravo i ne smeju se smanjivati\n18. novembar 2014. 09:59 Privreda Pirot Plus Online\nUdruženje sindikata penzionera Srbije USPS podneće Ustavnom sudu inicijativu za ocenu ustavnosti Zakona kojim se propisuje smanjenje penzija.\nČlanovi tog udruženja smatraju da je Zakon o privremenom uređivanju načina isplate penzija neustavan, jer je, kako su objasnili, penzija stečeno i neotuđivo pravo, lična imovina koja se ne može umanjivati.\nU saopštenju Udruženja sindikata penzionera Srbije, koje je potpisao doktor Aleksandar Ćirić, potpredsednik Udruženja izmedju ostalog stoji da je penzija stečeno pravo iz rada u koje niko ne sme da dira. Nju su penzioneri ostvarili uplatom doprinosa. Ustav Srbije garantuje da se stečeno pravo ne može umanjiti jer predstavlja imovinu koja ne može odlukama Skupštine ili Vlade biti menjana, tako da se penzije smanjuju pa samim tim menja i kvalitet života penzionera. Bilo je više reformi penzijskog sistema u protekle dve decenije ali se nikada nije diralo u stečena prava. Jednostavno, znalo se da je to svetinja i da se mogu pooštravati uslovi za sticanje penzije budućih generacija, ali da se ne sme činiti ništa na štetu onih koji su pravo na penziju već ostvarili.\nSa ovim stavom složio se i Rodoljub Ćirić, predsednik Samostalnog sindikata opštine Pirot, koji takodje smatra da stečena prava ne mogu da se umanjuju\n- Penzije ne mogu biti umanjene na način na koji je Vlada Srbije usvojila, i nadam se da će Ustavni sud odlučiti u korist penzionera, kaže Ćirić.\nSrbija u ovom trenutku ima 1.720.542 penzionera, a za njihove prinadležnosti iz budžeta Srbije godišnje se izdvaja oko 513 milijardi dinara. Prema podacima Fonda PIO, prosečna penzija u Srbiji iznosi 24.315 dinara.\nProcenjuje se da prosečnu penziju prima oko 600.000 penzionera u Srbiji ili skoro trećina ukupnog broja.


Stojanović: Tek sad sam svestan veličine uspeha u Bariju\nNekadašnji kapiten Crvene zvezde Stevan Stojanović, čovek koji je prvi podigao šampionski trofej u Bariju 1991. godine, izjavio je da je tek sada svestan veličine tog uspeha.\n"Kada smo u Bariju postali šampioni Evrope mi nismo ni bili svesni kakav smo uspeh napravili. Tek danas, 20 godina kasnije shvatam koliko to znači za Crvenu zvezdu, Srbiju, ali i za mene lično", rekao je Stojanović na konferenciji za medije povodom dolaska originalnog trofeja Lige šampiona u Beograd.\nOn je podsetio da je tadašnji trener Ljupko Petrović pogodio ceo scenario meča sa Olimpikom iz Marselja.\n"Ljupko nam je rekao da je najvažnije da ne primimo gol, da izdržimo prvo 90, zatim i 120 minuta, a da će posle Dika da odbrani jedan penal što je sasvim dovoljno. Baš tako je i bilo", istakao je Stanojević.\nStojanović je u penal seriji odbranio udarac kapitena Marseja Manuela Amorosa, a svih pet Zvezdinih igrača (Belodedić, Prosinečki, Mihajlović, Binić i Pančev) bili su precizni.\n"Moram da kažem da mi nije bilo teško da odbranim penal Amorosu jer je on šutnuo poluvisoku loptu, baš onakvu kakvu mi golmani najviše volimo", priznao je Stojanović.\nTrofej Lige šampiona biće izložen tokom naredna tri dana na prostoru ispod Donjeg Kalemegdana.


Prilika za posao u kompaniji Bambi - Boom93\nPrilika za posao u kompaniji Bambi\nU želji da dodatno ojača tim i nastavi trend rasta i uspeha, Bambi poziva sve zainteresovane da se prijave za rad na operativnim pozicijama u proizvodnji i logistici i postanu deo Bambi porodice.\nSvi zainteresovani za rad u kompaniji Bambi mogu popuniti prijavni formular za posao, koji se nalazi na prijavnici kompanije Bambi u Požarevcu na adresi Đure Đakovića bb. Popunjeni dokument, svi zainteresovani mogu ubaciti u kutiju koja je vidno postavljena na ulazu i namenjena je za prijave za posao.\nGeneracije su odrastale sa nama, a više od pola veka proizvodimo vrhunske proizvode koji svojim kvalitetom i ukusom osvajaju potrošače širom zemlje i regiona. Budite i vi deo uspešnog tima!\nBambi se uključio u sistem dualnog obrazovanja u Požarevcu\nSTOP SHOP Požarevac slavi treći rođendan: Uključite se u onlajn takmičenje za šansu da osvojite vredne nagrade!


Trump uputio dosad najveću prijetnju Sjevernoj Koreji – ZADARdanas\nTrump uputio dosad najveću prijetnju Sjevernoj Koreji\nDonald Trump objavio je na svom Twitteru da je vojno rješenje potpuno spremno, a oružje napunjeno za slučaj da Sjeverna Koreja povuče glup potez.\nAmerički predsjednik Donald Trump uputio je dosad najveću prijetnju sjevernokorejskom vođi Kim Jong Unu.\nNa svom profilu na Twitteru, putem kojeg redovno objavljuje svoje stavove, poruke i komentare, objavio je spremnost da vojnim putem riješi problem sa Sjevernom Korejom.\n“Potpuno smo spremni za vojnu akciju, a oružje napunjeno za slučaj da Sjeverna Koreja djeluje nepromišljeno. Nadam se da će Kim Jong Un pronaći drugu soluciju”, poručio je Trump na svom Twitteru.\nSamo nekoliko sati ranije je američki ministar obrane Jim Mattis priznao da bi rat sa Sjevernom Korejom bio katastrofalan. “Rat je dobro poznata tragedija, nema potrebe crtati ga, on bi bio katastrofalan”, poručio je Mattis, dodajući da je njegova odgovornost pripremiti vojne opcije bude li potrebno, ali da SAD zagovara diplomatski pristup sjevernokorejskoj prijetnji.


ŽESTOKO: Sergej Trifunović isprozivao Vučića kao niko nikada do sad! (FOTO)\n09/14/2017 07:39 Srbija Politika\nPoznati srpski glumac, Sergej Trifunović žestoko je isprozivao predsednika Srbije Aleksandra Vučića i svojom slikom na instagramu zapalio društvene mreže.\nPosle potpisivanja „Srpske liste“ koja je pomogla Haradinaju da forimira Vladu tkz. države „Kosovo“, Segej Trifnović aludirajući na pomoć SNS-a u formiranju ove sramne odluke, podsetio je sve koji ga prate da je Aleksandar Vučić pre samo nekoliko nedelja odao počast junacima sa Košara, međutim oduluke koje su očite nikako ne idu jedna uz drugu.\nA post shared by Sergej (@dick_whistler) on Sep 12, 2017 at 6:17pm PDT\nSergej je ispod slike napisao:“Ne plačite Kato: vaš sin je poginuo da bismo mi napravili koaliciju s njegovim ubicama.“\nŠešelj ulazi u "Zadrugu". A za koju sumu pogledajte OVDE.\nSergej Trifunović o uticaju Zapada, Kosovu i EU\nAFERA "BENTLI": Saša Janković izazvao Vučića, objavi snimak... (FOTO)\nSTAMATOVIĆ PROGOVORIO: Kako smo se suprostavili SNS batinašima? Ne možete sa bahatim ljudima drugačije već da im... (VIDEO)\nSPREMA SE VELIKA OPERACIJA NA SEVERU: Rusija, Iran i Turska napravili dogovor protiv zajedičkog neprijatelja (MAPA)\nVUČIĆ: Podržavam odluku Srpske liste da uđe u kosovsku vladu, Haradinaja sam video jednom u životu!


Novi propisi o kompenzaciji putnika doneli nove probleme | Novine Toronto\nNovi propisi o kompenzaciji putnika doneli nove probleme\nOtkako su sredinom decembra stupili na snagu novi propisi o kompenzaciji putnika u aviosaobraćaju, mnogi su u nedoumici oko razloga u kojima su aviokompanije u obavezi da isplaćuju novčane nadoknade.\nIma primera, naime, da za kašnjenje istog leta jedna osoba dobije kompenzaciju, a druga objašnjenje da je do odlaganja leta došlo zbog tehničkih problema vezanih za bezbednost, koji isključuju kompenzaciju. Upravo to se dogodilo Kristin Radke i njenom vereniku, s tim što su zahtevi poslati u razmaku od gotovo dve nedelje.\nU novim propisima stoji da veliki prevoznici, poput Er Kanade i Vestdžeta, na primer, moraju da plate do hiljadu dolara nadoknade putnicima, ukoliko dođe do pomeranja polaska ili otkazivanja leta zbog razloga koji su u domenu kontrole od strane kompanije, a ne odnose se na sigurnost. Eksperti su, još pre stupanja na snagu novih propisa, ukazivali da bi kompanije mogle da prikriju pravi razlog odlaganja leta, samo da bi izbegli plaćanje kompenzacija.\nNezadovoljni putnici, sa kojima su razgovarali novinari CBC njuza, napominju da su od aviokompanija dobijali poruke da se let odlaže zbog ‘problema sa rasporedom posada’. Po novim propisima, ovi organizacioni problemi potpadaju pod ono što je okarakterisano kao stvar pod nadzorom kompanije i, samim tim, putnici bi u tom slučaju trebalo da dobiju nadoknadu.\nU nekim slučajevima prvobitna obaveštenja putnicima govorila su da postoje problemi sa rasporedom posada, da bi potom, u odbijenicama za kompenzaciju, bilo navedeno da su razlozi odlaganja polaska bili vezani za bezbednost. Oni koji su se žalili na odbijene zahteve za kompenzaciju i dalje čekaju odgovor.\nU Agenciji za saobraćaj kažu da, u slučaju odlaganja polaska, aviokompanija mora da dokaže razloge zašto to ne podleže kompenzaciji. Oni naglašavaju da će se, ukoliko se dokaže da je bilo malverzacija oko toga, to tretirati veoma ozbiljno.\nNakon što je CBC njuz predstavio ovaj problem, javilo se preko pedeset novih, nezadovoljnih putnika, čije su pritužbe imale sličan sadržaj. Ijan Džek, portparol Kanadske automobilske asocijacije, koja je učestvovala u konsultacijama oko novih propisa, smatra da tu sasvim sigurno nešto ne funkcioniše kako bi trebalo, čim se javlja toliko nezadovoljstvo. On naglašava da bi i vlada trebalo da se umeša oko njihove uspešnije primene.\nU ime vlade, ministar saobraćaja Mark Garno je savetovao nezadovoljne putnike da se žale nadzornom organu, Kanadskoj agenciji za saobraćaj.


Sastanak sa predsednikom Svetske bokserske federacije | Predsednik Republike Srbije\n19.02.2021. - 11:19\nSastanak sa predsednikom Svetske bokserske federacije\nPredsednik Republike Srbije Aleksandar Vučić sastao se danas sa predsednikom Svetske bokserske federacije, Umarom Kremlevim i predsednicima regionalnih bokserskih saveza, sa kojima je razgovarao o regionalnoj saradnji, unapređenju međunarodnog povezivanja kroz oblast sporta, kao i o predstojećem Svetskom prvenstvu u boksu, koje će se održati u Srbiji.\nPredsednik Vučić je izrazio posebno zadovoljstvo zbog pokretanja Regionalne lige u boksu sa ciljem povratka i promocije regionalnih klubova sa dugom tradicijom, koji su iznedrili brojne evropske, svetske i olimpijske šampione.\n„Snažno podržavam održavanje Regionalne lige koja će na najbolji način promovisati ovu plemenitu veštinu, posebno među mladim i talentovanim ljudima, dok će ujedno i doprineti podizanju kvaliteta klupskog boksa, ojačati duh saradnje i međusobnog razumevanja“, kazao je predsednik Vučić i naglasio da će Srbija snažno podržati ligu u finansijskom, organizacionom, medijskom i svakom drugom aspektu.\nJedna od glavnih tema sastanka bilo je i održavanje predstojećeg Svetskog prvenstva u boksu, koje će se održati u „Štark Areni“ u Beogradu ove godine. Bokserski savez Srbije krenuo je u realizaciju ovog vrhunskog sportskog događaja koji će okupiti neka od najvećih imena boksa, dok će se tačan datum održavanja odrediti naknadno u skladu sa procenama vezanim za pandemiju KOVID-19.\nSaopštenje Vučić - Kremlev 19.02.2021..pdf


U saopštenju Slavko Ćuruvija fondacije navodi se da je TV K::CN prijavljena REM-u zbog nepoštovanja odredbi Zakona o elektronskim medijima i Pravilnika REM-a o zaštiti ljudskih prava u oblasti pružanja medijskih usluga, koji je donet na osnovu tog zakona.\n„Televizija Kopernikus TV K::CN prekršila je Pravilnik REM-a o zaštiti ljudskih prava u oblasti pružanja medijskih usluga, u čijem se članu 9, stav 4 predviđa da lice koje je funkcioner ili istaknuti predstavnik određene političke stranke ne može biti voditelj, spiker ili reporter u vestima ili programu aktuelnosti“.\nFondacija u saopštenju podseća da se na Televiziji Kopernikus TV K::CN emituju ili su se emitovale emisije čiji je autor i voditelj Vladimir Đukanović, istaknuti predstavnik Srpske napredne stranke, član Glavnog odbora te stranke i narodni poslanik SNS u aktuelnom sazivu Skupštine Srbije. U pitanju su emisije „Na kraju dana sa Đukom“, „Dobro jutro sa Đukom“ i „Na vezi sa Đukom“.\nEmisija „Na kraju dana sa Đukom“, koja se od 13. januara 2020. godine emituje svakog radnog dana od 22.00h do 23.00h na Televiziji Kopernikus TV K:CN, predstavlja kontinuitet ranijih emisija „Dobro jutro sa Đukom“ u jutarnjem terminu iste televizije, čiji je voditelj takođe bio Vladimir Đukanović, a koje su imale sadržinu iste vrste. Tokom trajanja vanrednog stanja, emisija koju vodi isti funkcioner se emituje pod nazivom „Na vezi sa Đukom“ u terminu od 12.00 do 13.15h svakog radnog dana.\nSlavko Ćuruvija fondacija ukazuje na to da je Đukanović tokom vanrednog stanja svoju emisiju koristio „za obračun sa političkim neistomišljenicima“, ali i da je 4. maja 2020. „direktno pozivao građane na kršenje važećih zakona Republike Srbije, pozivajući ih na paljenje pirotehničkih proizvoda suprotno članu 17 Zakona o javnom redu i miru, čime se ugrožava sigurnost građana i izaziva opšta opasnost“.\n„Imajući u vidu položaj Vladimira Đukanovića u političkoj stranci čiji je član, smatramo da kao urednik utiče diskriminatorski na izbor tema, način na koji se teme obrađuju i na taj način lično i subjektivno prenosi gledaocima stavove koje kao pripadnik političke stranke koju zastupa, čime ugrožava opšti interes u javnom informisanju“, navodi se u saopštenju Slavko Ćuruvija fondacije povodom prijave podnete REM-u protiv Televizije Kopernikus TV K::CN.\nKCN REM Slavko Ćuruvija fondacija Vladimir Đukanović\n← Upravni odbor RTS doneo odluku o raspisivanju konkursa za generalnog direktora\nMarko Somborac 7. 5. 2020. →\n1 komentar za: “SĆF u prijavi REM-u: Vladimir Đukanović kao stranački funkcioner nezakonito vodi tv emisije”


Imali smo mnogo dobrih sastanaka i čini mi se da se vraćamo sa dobrim rezultatom za Srbiju i sa novim dodatnim razumevanjem sa SAD, rekla je predsednica Vlade Srbije Ana Brnabić koja je predvodila srpsku delegaciju na zasedanju Generalne skupštine UN u Njujorku.\nOna je u intervjuu za "Politiku" rekla i da Srbija neće odustati od toga da se izveštaj generalnog sekretara Ujedinjenih nacija o Kosovu razmatra na svaka tri meseca u Savetu bezbednosti.\n- Tu smo imali veliko nerazumevanje Velike Britanije, o čemu smo direktno sa njima komunicirali. Meni je žao što su oni smatrali da to ne treba da uđe u agendu i rekla sam da mislim da je to politički neiskreno. Ako su već osećali da je Balkan dovoljno važan da, i pored toga što izlaze iz EU, žele da London bude domaćin Samita zapadnog Balkana, onda je valjda Balkan dovoljno važan da ostane na dnevnom redu Saveta bezbednosti. Sa ostalim partnerima ćemo raditi na ovom pitanju u budućnosti i od toga nećemo odustajati - rekla je Brnabić.\nOna je ocenila i da uloga UN kada je u pitanju rešavanje kosovskog problema nije prevelika i da je bila ogromna greška ljudi koji su u to vreme vodili Srbiju što se dijalog o KiM iz Ujedinjenih nacija prebacio u Evropsku uniju.\nBrnabić je navela i da je na konferenciji "Akcija za mir" apelovala da se misija UN ne smanjuje ni po broju ni po tome šta je uloga Unmika na KiM, jer je to važan činilac za osećaj bezbednosti Srba i drugog nealbanskog stanovništva na Kosovu i Metohiji.\nU intervjuu koji je vođen uoči njenog govora na Generalnoj skupštini Ujedinjenih nacija, rekla je i da je susret sa američkim predsednikom Donaldom Trampom bio kratak, ali da joj je bilo zadovoljstvo da mu zahvali na podršci koju su njegova administracija i on lično pružili Srbiji.\n- Amerika više nema ulogu nekoga ko je tu da nekog uči lekcijama, već je počela i da sluša i da čuje i to nama veoma mnogo znači. U ime građana Srbije zahvalila sam predsedniku Trampu na tom novom stavu i nadam se da će u budućnosti biti prilike da se možda vidimo na jednom konkretnom sastanku i da on poseti Srbiju - istakla je premijerka.\nPotvrdila je i da je Tramp rekao da su "Srbi dobar narod".\n- A što se tiče razumevanja, tu je pre svega reč o signalima koji dolaze iz administracije. I ne samo što se tiče Srbije, odnosno dijaloga Beograda i Prištine - rekla je Brnabić.\nOna je rekla i da je pažljivo slušala konferenciju za novinare predsednika Trampa na kojoj je detaljno govorio o novim stavovima američke spoljne politike.\n- Akcenat je bio upravo pristup da Amerika ne želi da drži lekcije drugim narodima, da ispravlja njihov način života i ono u šta veruju, već da bude, ukoliko je to moguće, neko ko želi da pomogne i da bude medijator između dve strane, ali da neće nametati sopstvena rešenja. To je upravo ono što se dešava u dijalogu Beograda i Prištine. Prvi put je, čini mi se, Amerika rekla da ne postoje više crvene linije i da žele da daju prostora da se između dve strane nađe neko kompromisno rešenje - navela je Brnabić.\nPovodom sastanka sa Vesom Mičelom, pomoćnikom američkog državnog sekretara za Evropu i Evroaziju, kaže da je pokazan veliki stepen razumevanja.\n- Američka strana je povukla neke poteze koji se mogu tumačiti kao signali dobre volje u odnosu na Srbiju i čini mi se da je Srbija odgovorila istom merom. Komunikacija je dobra i sigurno da je potrebno još rada i truda da se poverenje između Vašingtona i Beograda ponovo uspostavi na onom nivou na kojem je bilo pre nekoliko decenija. Za sada idemo u dobrom smeru - ocenila je premijerka.\nKomentarišući prisustvo kosovske delegacije na Ist riveru, kaže da misli da to nije sve loše ispalo, jer su oni pokazali svoje pravo lice.\n- Celo njihovo prisustvo ovde ne govori ni o kakvoj njihovoj ozbiljnosti, jer je to jedno jurcanje delegacije po hodnicima i pokušaji da se slikate sa ljudima - navela je premijerka.\nBrnabić čestitala Srbima dobar rezultat izbora u Mostaru


Šoping centar Kragujevac Plaza ugostila dva Gigatron Masters turnira ovog vikenda - RUR Esports\nŠoping centar Kragujevac Plaza ugostila dva Gigatron Masters turnira ovog vikenda\nHome - .games - Šoping centar Kragujevac Plaza ugostila dva Gigatron Masters turnira ovog vikenda\nBy Sys 30/10/2017\nPheria je dominirala na CS:GO delu postavke, a Vuk_PFC na PES18 turniru. Tako bi ukratko izgledao izveštaj sa Gigatron Masters duplog turnira održanog u fantastičnom kragujevačkom “ŠC Kragujevac Plaza” tržnom centru.\nIako se za Gigatron Masters serijal turnira bliži kraj radne i turnirske godine, izgleda da je tempo tek sada počeo da se podiže i vodi ka velikoj završnici tokom Gamescon-a u Beogradu. Dva turnira, 56 učesnika i više stotina zainteresovanih posetilaca koji su bacili pogled šta se to dešava na šarenim ekranima. A na njima, zaista dobar CS:GO i još bolji Pro Evolution Soccer 18.\nNa CS:GO turniru je lokalni tim Pheria savladao WAC tim sa 16:6 i potvrdio da su najbolja ekipa turnira. Borba za treće mesto je dobijena pre početka same igre jer je ekipa Elektra prepustila ASUS Cerberus miševe timu YoUnG_K1nGs bez ispaljenog metka.\nSame snimke mečeva možete pogledati kao i do sada, na VOD-u na Gigatron YouTube kanalu:\nLjubitelji Konamijevog fudbala na konzolama su se oprobali ali i dokazali na PES18 izdanju, ali je Vuk_PFC bez ikakve sumnje dokazao da je na nivou iznad ostalih. Posle neugodnog i nesrećnog polufinala u kojem je teško došao do pobede nad kAitorA-om, u finalu je posle 55 minuta proigrao i bio bolji od Hobbit-a sa čak 4:1. Treće mesto je pripalo Bralici.\nSam turnir u Kragujevcu i Plaza TC je sigurno jedan od najboljih do sada, ali i sa najvećim interesovanjem po broju takmičara. Razumemo da svi želite da se dokažete, ali kapaciteti i format turnira nisu mogli baš sve da vas ugoste. Do nekog sledećeg puta, vidimo se Kragujevac!\n(sa leva na desno) Bralica, Hobbit, Vuk_PFC i kAitorA posle PES18 turnira\nYoUnG_K1nGs do trećeg mesta samo na reputaciju ;)\nWAC nasmejani i posle poraza\nNajbolji tim na turniru je bio tim Pheria


Danas je Međunarodni dan osoba sa invaliditetom – GM Press\nOvaj dan je ustanovljen 1992. godine, kada je Generalna skupština Ujedinjenih nacija usvojila rezoluciju kojom se zemlje pozivaju na obeležavanje ovog datuma sa namerom da se podigne svest o položaju osoba sa invaliditetom u političkom, društvenom, ekonomskom i kulturnom životu, a sve u cilju unapređenja njihovog položaja i stvaranja uslova za ravnopravno učešće osoba sa invaliditetom u društvu.\nMeđunarodni dan osoba sa invaliditetom nije vlasništvo UN-a, pripada svima: ljudima, organizacijama, agencijama, dobrotvornim organizacijama- svi oni imaju vitalnu ulogu u identifikovanju i rešavanju diskriminacije, marginalizacije, isključenja i nepristupačnosti sa kojom se suočavaju mnogi ljudi koji žive sa invaliditetom.\nOd jedne milijarde ljudi u svetu koji žive sa nekim invaliditetom, procenjuje se da 15 odsto živi sa mentalnim ili neurološkim bolestima a dve trećine ove populacije neće potražiti stručnu medicinsku pomoć, uglavnom zbog stigme, diskriminacije i zanemarivanja. U Srbiji je taj procenat između osam i deset odsto, što znači da u našoj zemlji između 700 i 800 hiljada ljudi ima neki oblik invaliditeta.\nPrema procenama,69 miliona osoba svake godine širom sveta pretrpi traumatske povrede mozga, dok je jedno od 160 dece identifikovano u spektru autizma.\nOvo je ipak Dan za optimizam –sa porukom da se treba okrenuti budućnosti i stvaranju sveta u kome čoveka ne karakterišu njegove invalidnosti, već njegove sposobnosti.\nTags: 3.decembar, međunarodni dan osoba sa invaliditetom, Ujedinjene nacije


Vesti online / Sport / Fudbal / Ivić: Ne vraćam se u srpski fudbal!\nIvić: Ne vraćam se u srpski fudbal!\nNekadašnji igrač Partizana i prvotimac grčkog PAOK-a, Vladimir Ivić kaže da nema nameru da se vrati u Humsku ovog leta, ali ni u srpski fudbal uopšte.\nVolim Partizan, ali se ne vraćam - Vladimir Ivić\nIako se proteklih dana moglo čuti da bi Vladimir Ivić mogao od jeseni ponovo da obuče dres tima iz Humske, u razgovoru za Večernje novosti on je odbacio ovakvu mogućnost.\n"Evo sad prvi put čujem za tu priču, nisam znao da se opet pominjem u Beogradu pred start prelaznog roka. Nemam nameru da idem odavde. Imam ugovor sa PAOK na još godinu dana i ostaću u Solunu, a šta će biti posle toga, videćemo. Uglavnom, nemam nameru da se vraćam u srpski fudbal, ni u Partizan, iako će to biti zauvek moj klub, u kojem igra i sada mnogo mojih prijatelja, rekao je Ivić.\nPosle odlične dve sezone u dresu PAOK, Ivić može samo da poželi da mu i naredna bude makar jednako dobra.\n"Do daljeg sam u PAOK, dok mi ne istekne ugovor, a šta će biti posle toga, najviše zavisi od sledeće sezone. Od njenog toka zavisi i da li ću nastaviti karijeru, ili će biti trenutak da okačim kopačke o klin", dodao je Ivić.\nFUDBAL PAOK otpustio Hrvata, Vladimir Ivić novi trener!\nFUDBAL Aleksandar Stanojević ponovo crno-beli!\nFUDBAL Leonardo postaje najskuplji fudbaler u istoriji PAOK-a?\nPetak 20.05.2011. 20:23\nNe treba nam mozemo uzeti i nekog mladjeg igraca :)


Prvenstvo Srbije (12 godina): Zemun, Taš, Beograd i Partizan 2 nastavljaju trku – Vaterpolo savez Beograda\nPrvenstvo Srbije (12 godina): Zemun, Taš, Beograd i Partizan 2 nastavljaju trku\n07/05/2019 savezpublik Kvalifikacije, Mlađe kategorije, Takmičenja VSB\nPoznati su predstavnici Beograda na polufinalnim turnirima Prvenstva Srbije za 12-godišnjake. U Zemunu i u Obrenovcu u nedelju su završeni turniri kvalifikacija Regiona VSB za prvenstvo države za igrače rođene 2007. godine i kasnije.\nU polufinale nacionalnog šampionata su prošli Zemun, Partizan 2, Taš i Beograd.\nZemun je osvojio prvo mesto u A kvalifikacionoj grupi odigranoj u “Pinkiju”. Zemunci su ostvarili pet ubedljivih pobeda. Partizan 2 je zauzeo drugu poziciju. Crno-beli su izgubili u prvom kolu od Zemuna, a potom nanizali četiri sigurna trijumfa i izborili “ulaznicu” za polufinale. Treće mesto je osvojio Singidunum, četvrta pozicija je pripala Starom gradu, na petom mestu je takmičenje završio Partizan 1, dok su Vukovi bili šesti.\nU grupi u Obrenovcu igrale su četiri ekipe. Taš je osvojio maksimalnih devet bodova, drugo mesto je zauzeo Beograd, treće domaći TENT, a četvrto Crvena zvezda. Odluka o drugom mestu je, ispostavilo se, pala u najuzbudljivijem meču turnira, odigranom u prvom kolu. Duel Beograda i TENT-a je završen bez pobednika posle četiri četvrtine – 7:7, pa su odlučivali četverci. U penal seriji Beograd je bio uspešniji, slavio trijumf (ukupan rezultat 9:8), što je ,na kraju, bilo presudno u trci za drugu poziciju.\nTaš, Zemun, Partizan 2 i Beograd će igrati na finalnom turniru beogradskih kvalifikacija, kako bi se odredio redosled kojim će klubovi biti prijavljeni za polufinalne grupe. Rezultati iz prve faze kvalifikacija se prenose, pa Zemun i Taš turnir počinju sa po tri boda.\nKvalifikacije VS Beograda za Prvenstvo Srbije za 12-godišnjake\nA grupa (SC “Pinki”)\nPartizan 1 – Stari grad 4:6\nVukovi – Singidunum 4:15\nZemun – Partizan 2 11:4\nStari grad – Vukovi 13:8\nZemun – Partizan 1 16:2\nPartizan 2 – Singidunum 13:5\nSingidunum – Stari grad 16:6\nVukovi – Zemun 1:19\nPartizan 2 – Partizan 1 18:1\nPartizan 1 – Vukovi 10:6\nZemun – Singidunum 16:5\nStari grad – Partizan 2 1:19\nSingidunum – Partizan 1 10:4\nStari grad – Zemun 1:19\nVukovi – Partizan 2 1:21\n2. Partizan 2\n4. Stari grad\n5. Partizan 1\nB grupa (Obrenovac)\nCrvena zvezda – Taš 3:12\nTENT – Beograd 8:9- četvercima (7:7)\nCrvena zvezda – Beograd 1:7\nTENT – Taš 6:13\nTaš – Beograd 9:5\nCrvena zvezda – TENT 8:10\nPrevious Post:Juniori Starog grada najbolji na Uskršnjem turniru\nNext Post:Raspored kvalifikacija VSB za PS za 14-godišnjake: Početak u četvrtak u Obrenovcu


Novi napad tokom akcije na deponiji - Društvo - Dnevni list Danas\nPočetna » Vesti » Društvo » Novi napad tokom akcije na deponiji\nA. Popović12.02.2018. 19:00\nOni su saopštili je da je ovo samo jedan u nizu napada na njih, njihove članove i opstrukcija aktivnosti koje sprovode.\n“Kao što se već desilo tokom prikupljanja potpisa kada su pokušavali da nas ometaju, kao što su ižvrljali izložbu koju smo organizovali, tako se i novi napad desio tokom akcije blokiranja deponije u Vinči koju smo juče organizovali”, naveli su iz inicijative.\nJednočasovnom blokadom ulaza u deponiju u Vinči danas su poručili da se ne mire sa namerama grada da izgradi spalionicu i da na taj način enormno zaduži gradski budžet za preko 38 miliona evra godišne u narednih 30 godina.\n„Blokadom ulaza i izlaza sa deponije u Vinči želeli smo da pokažemo da nećemo ćutati dok se cene usluga odnošenja otpada četiri puta povećavaju, uništava reciklažna industrija i ugrožava kvalitet vazduha koji dišemo. Spalionica neće proći“, navodi se u saopštenju inicijative.\nOni dodaju da privatizacija deponije u Vinči i izgradnja spalionice za grad Beograd donose ogromne finansijske obaveze (od preko 38 miliona evra godišnje), kako za sam Grad tako i za kućne budžete građana i građanki.\n„Ako ste do sada plaćali račun za odnošenje otpada 150 dinara, u skoroj budućnosti ćete za ovu stavku izdvajati 600 dinara. To je poskupljenje od čak četiri puta. Ova ekološka i ekonomska katastrofa će imati dugoročne i nesagledive posledice po budžet Grada i živote građana. Zbog svega toga smo odlučili da blokiramo deponiju i da pošaljemo jasnu poruku da će inicijativa Ne davimo Beograd braniti interese građana a ne interese privatnog investitora kome je postojeća gradska vlast potpisivanjem štetnog ugovora omogućila zaradu od preko 1 milijarde evra u narednih 30 godina“, dodaju.\nNjihov plan za upravljanje otpadom je baziran, kako navode, na zaštiti interesa građana i građanki Beograda.\n„Zalažemo se za novi, pravičniji sistem naplate otpada – po količini generisanog otpada, a ne prema kvadratnom metru stambene jedinice. Ovaj sistem podstiče građane i građanke da više sortiraju otpad. Umesto spaljivanja otpada uvešćemo sistem za sortirano sakupljanje otpada , koji će podstaći reciklažu i kompostiranje. Tako ćemo omogućiti pokretanje zelene ekonomije, što predstavlja ekološki prihvatljiviji, ekonomičniji i održiviji sistem za upravljanje otpadom, uz otvaranje radnih mesta u zelenoj ekonomiji“, ističu u NDMBGD.\nEkologijaIzborine da(vi)mo beogradotpadvincaBeograd


Jared Leto je novi Andy Warhol - WANNABE MAGAZINE\nOva godina nije bila blaga prema filmskoj industriji, ali to ne znači da nam filmovi ne nedostaju i prva mogu da kažem da već nestrpljivo čekam na neka od odloženih ostvarenja koja u ovoj sezoni nažalost neće imati bioskopske premijere. Među filmovima koje iščekujem nalaze se naravno i neki dugo planirani, koji tek ulaze u proces snimanja – a jedan od njih je upravo biografski film o čuvenom umetniku Andy Warhol-u, kog će igrati niko drugi do multi-talentovani muzičar i glumac Jared Leto.\n🖤 @gqspain @gucci @alessandro_michele @cameronmccool\nA post shared by JARED LETO (@jaredleto) on Aug 24, 2019 at 9:22am PDT\nJared Leto vam je možda poznat po svojoj muzičkoj karijeri sa grupom 30 Seconds to Mars, čiji je frontmen i jedan od osnivača. Ipak, Jared iza sebe ima i dugu i uspešnu glumačku karijeru, a neki od najpoznatijih filmova u kojima je igrao su “Requiem for a Dream“, “Fight Club“, “Alexander“, “Dallas Buyers Club“, “Blade Runner 2049” i možda najpopularniji među njima “Suicide Squad” – u kom je igrao ulogu čuvenog negativca iz stripova Džokera.\nVest da će igrati ikonu popularne kulture i pop art pokreta u umetnosti objavio je skromno, objavom na svom instagram nalogu. Okačio je set fotografija Andy Warhol-a, napisavši u opisu da je istina da će ga igrati u biografskom filmu, a uz to je dodao kako je veoma zahvalan na ovoj prilici, uzbuđen i kako nam svima nedostaje genijalnost koju je Warhol posedovao.


Pacijent mora biti u fokusu svih zdravstvenih ustanova, javnih i privatnih\nMinistar zdravstva Kantona Sarajevo Haris Vranić posjetio je danas novootvorenu podružnicu akreditirane privatne zdravstvene ustanove Poliklinike “Dr Al-Tawil” na Stupu.\nRazgovarano je o najsavremenijim dijagnostičkim uslugama koje ova privatna zdravstvena ustanova pruža, kao i mogućnostima da određene usluge budu dostupne građanima, uz sufinansiranje iz sredstava Zavoda zdravstvenog osiguranja KS. Kako je istaknuto, to je već urađeno u Srednjobosanskom i Bosansko-podrinjskom kantonu, gdje pacijenti imaju priliku odabrati uslugu po kriteriju kvaliteta i brzine pružanja usluga.\nVranić se posebno interesovao za novonabavljeni aparat za MRI dijagnostiku. Riječ je o aparatu za magnetnu rezonancu sa softwerom koji radi na principima vještačke inteligencije, a koja, po riječima medicinske direktorice Poliklinike prof.dr. Almire Hadžović-Džuvo, omogućava individualizirani pristup pacijentima i njihovim problemima.\n– Nova tehnologija omogućava snimanje koje je komfornije za pacijenta, a u isto vrijeme omogućava dobivanje rutinskih snimaka, ali i naprednijih tehnika spektroskopije, multiparametrijskog snimanja, perfuzije, te savremenog snimanja krvnih sudova – istakla je.\nVranić je naglasio da pacijent mora biti i ostati u fokusu rada svih zdravstvenih ustanova, neovisno da li su javne ili privatne, te da će podržati sve aktivnosti koje pacijentima omogućavaju brzu i kvalitetnu uslugu.\nKazao je da ova ustanova ulaže vlastita sredstva za kontinuirano unapređenje i pružanje najsavremenijih usluga pacijentima, te održava standarde koji su akreditacijom ove ustanove i formalno potvrđeni od nadležnih institucija.\nHadžović-Džuvo je zahvalila Vraniću na posjeti i istakla da je prvi ministar zdravstva koji je posjetio ovu zdravstvenu ustanovu, tokom 20 godina njenog postojanja. Kazala je kako se nada saradnji i da će Ministarstvo zdravstva KS ispuniti svoje zakonske obaveze u omogućavanju jednakog pristupa pacijentima prema javnim i privatnim zdravstvenim ustanovama.\nNavela je da je Poliklinika “Dr Al-Tawil” sa svojim stručnim i tehničkim kapacitetima postala najveći privatni dijagnostički centar u regiji, te da je važna karika zdravstvenog sistema u Kantonu Sarajevo i šire, saopćeno je iz Službe za protokol i press Kantona Sarajevo.


Da li Vladan Vasić dezinformiše javnost? - Pirot Plus Online\nDa li Vladan Vasić dezinformiše javnost?\n17. januar 2021. 13:13 Stavovi Pirot Plus Online\nAleksandar Djordjevic 16 Jan 2021, 19:44 (16 hours ago)\nDa li Vladan Vasić, dezinformiše javnost, a nas ponižava, dajući izjavu za Južne vesti u članku pod nazivom "U naselju Rogoz u Pirotu voda ušla u nekoliko dvorišta, u gradu bez problema".\nVladan Vasić kaže: "Ima nešto malo poplavljenih dvorišta, kuća, podruma nekoliko u višem delu Rogoza. S obzirom na količinu padavine i vodostaj reka koji možemo da uporedimo sa 2007. godinom kada je bila velika poplava, ovo su štete manjih razmera" rekao je Vasić.\nKao čelni čovek grada, za ovakvu neistinu, treba da snosi odgovornost. Činjenica jeste, ne samo da je poplavljeno naselje Rogoz, već su poplavom obuhvaćena naselja Kavak, Rogoz, Nova mala i Prisijansko naselje. Ljudima je\nvoda nanela ogromnu štetu, poplavivši podrume, sobe, ostave, skladišta hrane za porodicu, skladišta hrane za stoku, radionice, mehanizaciju, staje, svinjce, bašte, voćnjake, njive...\nPostoje porodice, koje su morale da izađu iz svojih kuća i spas nađu kod prijatelja i rođaka. Na terenu, još uvek ima ugroženih domaćinstava, sa podrumima punim vode, sa starim ljudima kojima je potrebna pomoć.\nPovrh svega, gradska vlast je osnovala komisiju za popis štete na infrastrukturnim objektima, koji su pod ingerencijom grada, dok je popis štete na privatnim parcelama prepustila mesnim zajednicama, sa objašnjenjem da tu štetu nisu u obavezi da nadoknade.\nŠto se tiče Štaba za vanredne situacije, postoji sumnja, da ni u jednom trenutku nisu zvanično zatražili pomoć i intervenciju pripadnika Ministarstva odbrane i Ministarstva unutrašnjih poslova.\nObjavićemo Vaše pismo, ali moramo kao Redakcija da se ogradimo od Vaše ocene. Prihvatili bismo Vaše navode, da ste komentarisali video izjavu.\nOvako, tekst koji se objavi u novinama često je relativan (neću drugu reč da upotrebim). Pitanje je da li je Vladan Vasić zaista ovako rekao ili ne. Ono što mi objavljujemo, ne prepričavajući ili navodeći - reči sagovornika , uvek je u video formi i iza toga stojimo.\nKako ovaj Portal često koristi izvore novinara ili medija iz Pirota, može neko da pomisli i da je to neka ,,pirotska verzija"ove izjave. Mi s navedenim Portalom nemamo ama baš nikakvu saradnju, mada, lično, poštujem sposobnosti i rad naše koleginice Gordane Bjeletić, inače Piroćanke !


EIB povećala finansiranje za Zapadni Balkan u 2020. godini – Bankar.me\nFebruary 2, 2021 BANKE, PLANETA, REGION, SVE VIJESTI, SVIJET Leave a comment\nU skladu sa prioritetima Evropske unije (EU) za povećanje povezanosti, većina sredstava, odnosno 531 milion evra, plasirana je u izgradnju i modernizaciju transportne infrastrukture u regionu. Obezbeđen je i grant EU od 12 miliona evra kroz Investicioni okvir za Zapadni Balkan (WBIF) za Koridor Vc u Bosni i Hercegovini. Banka EU podržala je i druge važne inicijative, kao što je investicija od 65 miliona evra u digitalizaciju preko 1500 škola širom Srbije. Ovaj projekat će omogućiti uvođenje IT opreme i brzog internet, dok će 50 000 nastavnika dobiti obuku iz digitalnih veština. U skladu sa klimatskim ciljevima banke, uloženo je 11 miliona evra u fabriku za preradu otpadnih voda na Kosovu*, čime će oko 90 000 ljudi u opštini Gnjilane/Gjilan dobiti pristup pijaćoj vodi.\nPOJMOVIEIB - Evropska Investiciona Banka EIB krediti\nPrevious Prijavite se za besplatnu online radionicu „Uloga Instagrama u turizmu“\nSljedeći Komercijalna banka želi 100 posto udjela u banjalučkoj podružnici\nEIB do danas uložila preko pet milijardi eura u sektor saobraćaja Zapadnog Balkana\nEIB: EU bi u vještačku inteligenciju i tehnologiju blockchain trebalo da uloži 10 milijardi eura


Šampionat Azije u Kuvajtu suspendovan za olimpijske vize - Sportske vesti - Savremenisport.com\nNaslovna :: Sportske vesti ::\tŠampionat Azije u Kuvajtu suspendovan za olimpijske vize\nŠampionat Azije u Kuvajtu suspendovan za olimpijske vize\nMeđunarodna federacija streljačkih sportova (ISSF) sa sedištem u Minhenu, poštujući odluku Međunarodnog olimpijskog komiteta (MOK), suspendovala je Šampionat Azije (sve discipline MK i vazdušno oružje i gađanje glinenih golubova) koji će se održati u Kuvajtu od 1. do 12. novembra i na njemu se neće dodeljivati olimpijske vize za Rio 2016. Bilo je, inače, planirano da se sa ovog šampionata podeli ukupno 35 olimpijskih viza.\nIzvršni komitet MOK je jednoglasno odlučio, na sastanku u Lozani, da se takmičenje u Kuvajtu ne računa za olimpijske kvote i o tome je odmah obavestio ISSF.\nKako se navodi u saopštenju ISSF, prvi razlog za skidanje sa liste za olimpijske kvote je što kuvajtske vlasti nisu dale ulaznu vizu tehničkom delegatu takmičenja, izraelskom streljačkom zvaničniku i članu Adminstrativnog saveta ISSF Jairu Davidoviču, što „nije u skladu sa principima Olimpjske povelje gde je zabranjena svaka diskriminacija i ovi principi važe na svim takmičenjima uključujući i olimpijske kvalifikacije“.\nDrugi razlog je što je Olimpijski komitet Kuvajta suspendovan zbog mešanja vlasti u rad nacionalnog olimpijskog komiteta, što se, takođe, kosi sa odredbama Olimpjske povelje. NOK Kuvajta zabranjeno je svako učešće u međunarodnom olimpijskom pokretu.\nSa ovog takmičenja neće se priznavati ni „em - ku - es“ (minimalni kvalifikacioni rezultat). ISSF je, međutim, naglasio, da takmičenje u Kuvajtu može da se održi pod normalnim uslovima, samo se neće deliti olimpijske kvote i „em - ku –es“.\n- ISSF je veoma zabrinut zbog posledica ove suspenzije, pre svega kako će se ona odraziti na status sportista iz Azije. Radimo punom parom, da što pre pronađemo drugog organizatora koji bi se prihvatio da bude domaćin takmičenja samo za olimpijske vize za strelce iz Azije. ISSF će pronaći način i da finansijski pomogne sportistima i nadoknadi deo troškova koji će doneti odlazak na nova takmičenja – naglasio je predsednik ISSF Olegario Vaskez Ranja u pismu upućenom nacionalnim federacijama.\nDatum: 31.10.2015. Autor: Branimir Vasić\n+ Obnavlja se pokroviteljstvo predsedni...\n+ Liga Vojvodine počela u Pančevu\n+ Tri zlata, dva srebra i bronza srpski...\n+ Srbiji četiri zlata u Solinu\n+ Solin prva stanica ka Riju\n+ U Koreji – velika škola


Kina neće tehnologiju SAD-a zbog sigurnosti |\nKina neće tehnologiju SAD-a zbog sigurnosti\nKina je smanjila broj visokotehnoloških proizvoda čuvenih svjetskih brendova, prije svega američkih, koje stavlja na listu centraliziranih nabavki za potrebe svoje državne administracije, u korist domaćih proizvođača, uz obrazloženje da je riječ o sigurnosnim razlozima.\nI dok analitičari Reutersa ocjenjuju da je vjerovatno riječ o želji Kine da zaštiti svoje proizvođače od konkurencije, predstavnici Kine kao razlog navode nedovoljnu sigurnost proizvoda koji su skinuli sa liste.\nMeđu proizvodima, od kojih su Kinezi odustali, najviše se nalazi mrežne opreme američke kompanije Cisco Systems, koji je nekada imao 60 proizvoda na listi, ali krajem prošle godine, kako pokazuje analiza, više nije bilo nijednog, prenosi Tanjug.\nTakođer je smanjen i broj smartphonea i personalnih kompjutera proizvođača Applea i Intela, softverske firme McAfee i mrežnih i serverskih softvera Citrix Systems, prenosi Reuters.\nBroj tehnoloških proizvoda koje koriste kineska ministarstava, za posljednje dvije godine povećan je za više od 2.000 i dostiže cifru od skoro 5.000 proizvoda, ali riječ je uglavnom o proizvodima domaćih proizvođača. S druge stane broj proizvoda inostranih tehnoloških brendova smanjen je za trećinu, a polovina se odnosi na sigurnosnu opremu.\nPrema riječima zvaničnika Agencije za snabdijevanje, domaći proizvodači sigurnosnih tehnologija nude mnogo više garancija od inostranih.\nDo te promjene u Kini je došlo kada je nekadašnji službenik američke sigurnosne agencije (NSA) Edward Snowden objavio da ta agencija koristi nekoliko globalnih špijunskih programa u saradnji sa telekomunikacionim kompanijama i evropskim vladama.\nPrema riječima direktora Instituta za vanjsku trgovinu Univerziteta za Međunarodni biznis u Pekingu Tu Xinquana, to je izazvalo veliku zabrinutost, prije svega kod vodećih političara, a on smatra da je američka vlada također odgovorna.\nTo je u značajnoj mjeri poremetilo odnose SAD i Kine, gdje su obje strane optuživale jedna drugu zbog zloupotreba.\nGlasnogovornik State Departmenta je izjavio da su Sjedinjene Američke Države veoma zabrinute nedavnim regulatornim aktivnostima Kine, vezanim za cyber sigurnost, jer nisu u skladu sa principima slobodnog i otvorenog tržišta.\nJedna grupa američkih kompanija poslala je prošlog mjeseca žalbu zbog novih sigurnosnih pravila u Kini, koja traže od prodavaca da kineskim bankama predaju tajne originalne kodove i da budu prilagođeni kineskim algoritmima.\nKako se navodi, lista nabavki ne navodi detalje o količini proizvoda koji su kupljeni i za koga, da li za državne ili lokalne vlasti, ili državna preduzeća, ali sigurno je da nije za vojsku koja ima svoj sopstveni sistem snabdijevanja.\nMinistar finansija to nije želio da komentira, kao ni firme koje se smatraju oštećenim. Predstavnik jedne od tih američkih firmi, koji nije želio da bude imenovan, rekao je da nema nikakve sumnje da iza kineskih poteza stoji favoriziranje domaćih proizvođača, jer je strateški cilj da kineske tehnološke kompanije dobiju veći dio tržišta.\nTehnološko tržište u Kini je poraslo u 2015. godini na 465,6 milijardi dolara, ili za 11,4 posto u odnosu na prethodnu godinu.\nPredsjednik kineske kompanije Wondersoft Wang Zhihai, koja osigurava zaštitu informacija za vladu, državne banke i privatna preduzeća, smatra da je kinesko tržište ipak bilo fer u poređenju sa američkim.\nNaime, tamo kineska kompanija Huawei technologies, koja pravi telekomunikacionu opremu ne može dalje da posluje zbog američke zabrinutosti za sigurnost.\nNeki stručnjaci opet smatraju da je opasno za Kinu da zavisi samo od domaće tehnologije, koja je prema njihovim ocjenama, inferiorna u odnosu na strane i izloženija cyber napadima.


Rusija spremna da poboljša veze sa SAD\nBeta\t 17. decembra 2015. 13:20\nRusija je spremna da poboljša veze sa SAD i da saradjuje sa svakim ko bude izabran za novog predsednika, rekao je danas ruski predsednik Vladimir Putin.\nNa godišnjoj konferenciji za novinare on je rekao da su njegovi razgovori sa američkim državnim sekretarom Džonom Kerijem ranije ove nedelje pokazali da je Vašington spreman da “krene napred ka rešavanju pitanja koja mogu jedino da budu rešena kroz zajedničke napore”.\nOsvrćući se na napete odnose sa nekim svojim susedima, na konferenciji za štampu kojoj prisustvuje stotine ruskih i stranih novinara, Putin je rekao da ne vidi “izglede” za prevazilaženje tenzija sa Turskom pod njenim sadašnjim vodjstvom i da želi da se ukrajinski sukob reši što je pre moguće.\nPredsednik Rusije rekao je i da će se ruska vojna operacija u Siriji nastaviti dok ne počne politički proces ali da je na Sirijcima da odluče kada će prestati da se bore i sednu za pregovarački sto.\nPutin je rekao da Moskva podržava američki nacrt rezolucije o Siriji u Savetu bezbednosti UN. Dodao je da se Rusija i SAD slažu u tome da je potrebno izraditi novi ustav za Siriju i stvoriti mehanizam kontrole za buduće izbore na kojima će Sirijci sami odlučiti o tome ko će da vodi njihovu zemlju.\nNeke od njegovih najoštrijih reči danas upućene su Turskoj posle obaranja ruskog bombardera kod sirijske granice 24. novembra. Putin je rekao da je bio zaprepašćen kada se Ankara, umesto da kontaktira Moskvu da objasni svoje akcije, odmah okrenula NATO-u.\nRekao je da je incident na sirijsko-turskoj granici bio “neprijateljski čin”, ali da Rusija “nije zemlja” koja će pobeći.\nTurska je tvrdila da je taj avion narušio njen vazdušni prostor, što je Moskva negirala.


Zaposleni u CKB donirali krv - Vijesti.me\nODZIV TRADICIONALNO ODLIČAN\nZaposleni u CKB donirali krv\nTransfuziolog u Zavodu za transfuziju krvi Crne Gore dr Tamara Šćepanović navela je da CKB već godinama uspješno organizuje ovakve akcije\nU Centru za transfuziju\nFoto: CKB Autor: Vladimir Fuštić\nU saradnji sa Zavodom za transfuzijom krvi, 50 zaposlenih u Crnogorskoj komercijalnoj banci u Podgorici, danas je dalo krv.\nDirektorica Koorporativnog sekretarijata CKB-e, Maja Vukčević, kazala je da je odziv zaposlenih za učešće u akciji, tradicionalno odličan i da je iz godine u godinu veći.\n“Zbog velikog broja prijavljenih, akciju smo ove godine organizovali u prostorijama banke dajući joj poseban značaj. Humanost, solidarnost, građanska svijest i briga o licima kojima je pomoć najpotrebnija su vrijednosti koje nastojimo da njegujemo kao dio lične i korporativne kulture u Crnogorskoj komercijalnoj banci”, ocijenila je.\nVukčevićeva je istakla da joj je drago što su zaposleni u CKB dali primjer i ostalim kompanijama da se priključe akcijama dobrovoljnog davalaštva krvi.\nTransfuziolog u Zavodu za transfuziju krvi Crne Gore dr Tamara Šćepanović navela je da CKB već godinama uspješno organizuje ovakve akcije i da je zbog toga prošle godine dobila priznanje Zavoda za transfuziju krvi za prepoznavanje značaja dobrovoljnog davalaštva i status ključnog patnera ove institucije.\n„Zavod za transfuziju krvi Crne Gore u Crnogorskoj komercijalnog banci vidi iskrenog partnera koji je dugi niz godina aktivan na polju dobrovoljnog davalaštva krvi. Crnogorska komercijalna banka je u međuvremenu postala primjer drugim predstavnicima privrednog sektora, koji su krenuli njihovim stopama i uvrstili dobrovoljno davalaštvo krvi u svoje redovno poslovanje", kazala je Šćepanović.\nCKB, kako su saopštili iz te banke, već četvrtu godinu zaredom organizuje akcije dobrovoljnog davalaštva u periodu sezone godišnjih odmora, kada je potreba za krvi najveća.


30-11-2019 14:13 Srbija Stav\nSpiker Predstavničkog doma Kongresa SAD – demokratkinja Nensi Pelosi – požalila se da mnogi, posebno republikanci, mlitavo reaguju na impičment-proceduru, u stilu: predsednički izbori su već 2020-te pa neka izbori sve reše. Čak je upozorila: „To je opasna pozicija koja samo ukazuje da moramo dejstvovati bez odlaganja jer je predsednik (Tramp) pretnja legitimnosti izbora koji će se održati 2020-te“\nNeki nisu odmah ukapirali šta je Pelosi zapravo rekla. Ali, Tramp jeste i odreagovao je preko Tvitera: „U suštini, ona misli da ću ja pobediti i ne želi da rizikuje dozvoljavajući biračima da oni odluče“\nKomentator ultrademokratskog The Washington Post mračno ukazuje: ankete pokazuju da je podrška impičmentu u padu, a da izborna podrška Trampu – što ga više priteruju uza zid – postaje sve jača. Zato bi demokrate, koje sa svojim NVO i fondovima stoje iza obojenih revolucija po svetu, da se protiv Trampa posluže upravo `obojenim tehnologijama`\nPre nešto manje od godinu dana tada nikome poznati Denijel Grinfild upozorio je: „Ovo je građanski rat, svaki građanski ratpočinje od politike, a puca se u poslednjoj fazi. Ako stalno odbacujete rezultate izbora na kojima niste pobedili, tada je diktatura ono što vi zapravo želite. Vaša diktatura“\nZato što je za njih demokratija - vlast demokrata, a ne onih za koje je bila većina birača.\nTo je opasna pozicija koja samo ukazuje da moramo dejstvovati bez odlaganja jer je predsednik (Tramp) pretnja legitimnosti izbora koji će se održati 2020-te“.\nEvo primera njihove kontre: Pelosi, u suštini govori da će – ako demokrate ne uspeju da obore Trampa (preko impičmenta) - legitimnost predsedničkih izbora biti sumnjiva pre nego što izbori i budu održani. To je cinizam. A nije prvi put jer su demokrate poslednjih decenija osporavale rezultate izbora svaki puta kada je pobeđivao republikanac.\nZato zamislite situaciju: Trampa odstranjuje od vlasti donji dom Kongresa SAD, to jest – demokrate, a odmah potom ga na vlast vraća gornji dok (Senat SAD), to jest – republikanci... A malo kasnije ga birači po drugi put uvode u Belu kuću.\nOdgovoriće vam: to nismo `mi` - to nije cela Amerika, to je tek njena polovina, to su – demokrate.\nMaduro mobilisao vojsku povodom nove provokacije SAD i Kolumbije! Više o tome pročitajte OVDE.


Salak: Lažni regrut, lažni levičar sa lažnom tetkom – Južnobanatske Vesti\nSalak: Lažni regrut, lažni levičar sa lažnom tetkom\nIgor Salak, zamenik predsednika Demokratske stranke reagovao je povodom napada na KRIK i njihovog novinara Stevana Dojčinovića od strane režima.“Najoštrije osuđujemo divljački napad na novinara Stevana Dojčinovića od strane nečega što se zove Pokret socijalista a što je privatna firma Aleksandra Vulina. “\nSalak je podsetio da “jurišnik najsramotnije organizacije u istoriji Srbije i Jugoslavije, Jugoslovenske levice, čija je tetka tada bila na Dedinju u vili Mir, ne sme da odgovori novinarima na pitanje već ih napada kukavički preko svog „pokreta“.\nUžasne kvalifikacije prema jednom novinaru, kao i prema medijskoj organizaciji koja se usudila da postavi pitanja, predstavlja suštinu osovine Vučić-Vulin koja je uništila svaku komunikaciju i pristojnost u ovoj zemlji. Javnost vidi da su se pri tome veoma dobro materijalno obezbedili.\nAleksandar Vulin, lažni regrut, lažni levičar sa lažnom tetkom, sebi daje za pravo da ponavlja svoje podle epizodne uloge dežurnog kerbera režima, samo sa sada neuporedivo većom moći, sa pozicije ministra odbrane. Zahtevali bi ostavku Vulina, ali pošto znamo kakav je čovek u pitanju, pitamo premijerku Brnabić: Da li je Vaš stav stav koji je iznet od strane Vašeg ministra? Ukoliko nije, i smatrate to neprihvatljivim, zahtevamo ili da smenite Vulina ili da sami podnesete ostavku i time se jasno odredite. Ukoliko odbijete, jasno je da je to i Vaš rečnik, Vaša politika, Vaš metod.” izjavio je Igor Salak, zamenik predsednika DS.\nUgašeno 940.000 Tviter naloga zbog „pravdanja terorizma“


Prihvatljiv plan Z4 za Kosmet\nRešenje za status Kosova koje je slično planu Z 4 je prihvatljivo ukoliko bi uz to njega bila dodata i odredba slična onoj iz Ohridskog sporazuma koja bi omogućila Srbima sa Kosova pravo veta na svaku odluku koja bi uticala na interese zajednice na Kosmetu, izjavio je za 'Blic' Dušan Bataković, ambasador SCG u Atini, kome naredne nedelje ističe mandat. Bataković će, nakon povratka u Beograd biti savetnik predsednika Borisa Tadića i šef njegovog tima koji će se baviti Kosovom i Metohijom.\n- To će biti deo akcionog plana koji ću predložiti Tadiću. Pravo veta sprečilo bi preglasavanje i uvela bi se pozitivna diskriminacija koja je standard u modernim multietničlkim društvima - rekao je Bataković. Na kraju svog mandata u Grčkoj on je od predsednika Grčke Karoljasa Papuljasa dobio Orden Feniksa, najviše odlukovanje koje se dodeljuje strancima.\n- To je još jedno priznanje našoj zemlji i diplomatiji. Grčka se u poslednjih pet godina probila do četvrtog mesta kada je reč o investicijama u SCG, a dve diplomatije tesno sarađuju - zaključio je on.